 Népjóléti Szolgálat

 Celldömölk

 Szalóky Sándor u. 3.

**BESZÁMOLÓ**

a

Népjóléti Szolgálat

2017. évi

szakmai tevékenységéről

Sulyok Krisztina

Intézményvezető

***N É P J Ó L É T I S Z O L G Á L A T***

***9500 Celldömölk, Szalóky S. u. 3.***

***/ 95 / 525-910; 95 / 525-913; 95/525-919***

***fax: 95 / 525-921; E-mail:*** ***nepjoleti@cellkabel.hu***

**Ikt.sz: /2018.**

**Tárgy:** Szakmai beszámoló a Népjóléti Szolgálat 2017. évi szakmai tevékenységéről

**Celldömölki Közös Önkormányzati Hivatal**

**9500 Celldömölk**

**Városháza tér 1.**

**Tisztelt Polgármester Úr és Tisztelt Képviselőtestület!**

A Népjóléti Szolgálat jogszabályi kötelezettsége értelmében a feladatainak ellátásáról minden évben átfogó értékelést készít. Ezt követően az értékelés a települési önkormányzat képviselő-testülete által megtárgyalásra kerül.

Az intézmény filozófiája, hogy személyközpontú humánus, magas szintű pszichés és fizikai ellátás, gondozás és egészségügyi ápolás kialakítása, működése; önmaga képzésére, megújításra törekvő, megfelelő kvalitásokkal bíró, empatikus szakszemélyzettel, jó gazdasági és műszaki feltételekkel.

Az intézmény tevékenysége szolgáltató jellegű, a segítségnyújtáson alapszik. A Népjóléti Szolgálat komplexitását mutatja, hogy az 1993. évi III. törvényben meghatározottaknak megfelelően szociális alapszolgáltatásokat és személyes gondoskodás keretébe tartozó szakosított ellátást (az ápolást, gondozást nyújtó intézmény és átmeneti elhelyezést nyújtó intézmény) is biztosít. Mindezek mellett a gyermekjóléti szolgáltatás, a gyermekek napközbeni ellátása és a védőnői szolgáltatás is elérhető az intézmény által.

**Ellenőrzéseink a 2017-es évben:**

2017. szeptemberében MÁK, mint felettes szerv intézményünknél helyszíni ellenőrzést tartottházi segítségnyújtás szakfeladat vonatkozásában. Az ellenőrzés célja az önkormányzatok által a 2016. évben igénybe vett az adott évi költségvetési törvény IX. fejezetében szereplő támogatások elszámolásának megalapozott és a jogszabályi előírásoknak megfelelő felhasználása volt a szakfeladat esetében. Az Igazgatóság az ellenőrzés során megállapította, hogy a Celldömölki Közös Önkormányzati Hivatal társulás által történő feladatellátás jogcímen igénybe vett támogatást házi segítségnyújtás feladatellátás vonatkozásában jogszerűen használta fel. Az Önkormányzat 2016. évi elszámolásában foglalt adatokhoz képest eltérést nem állapítottak meg, így az elszámolást javítás nélkül elfogadták. Szakmai tartalom ellenőrzése során megállapításra került, hogy minden ellátott az értékelő adatlapom rögzített szükséglete alapján vette igénybe az ellátást, valamint az is megállapításra került, hogy az ellátott tevékenységek az 1993. évi III. tv-ben (Szoc.tv) foglalt előírásoknak megfelelően valósulnak meg. A személyi feltételekre vonatkozó szabályokat az 1/2000. SzCsM. rendelet rendelkezési alapján az intézmény betartotta, így megállapította az ellenőrző hatóság ennek megfelelősségét is.

A fent említett ellenőrzésen kívül NRSZH, SzGyF általi ellenőrzés a Népjóléti Szolgálatnál nem volt a 2017. év folyamán.

**Pályázatok a Népjóléti Szolgálatnál**:

A Család- és Gyermekjóléti Szolgálat konzorciumi partnerként részt vesz a nyertes TOP-5.2.1-15 *Társadalmi együttműködés erősítését szolgáló helyi szintű komplex programok Celldömölkön projektben*. A pályázat a segítő hálózat munkájára épülve, pozitív gyakorlat kiépítését teszi lehetővé. Emellé társul egy élhetőbb környezet kialakítását és az ott élők számára a szabadidő eltöltésére alternatívák megmutatását célzó program. EFOP-3.2.9-16*Óvodai és iskolai szociális segítő tevékenység fejlesztése,* amely a köznevelési intézményekben a gyermekek esélyeinek növelését célozza meg. A pályázat kedvező elbírálást kapott és 2019. április közepéig fut Intézményünkben. A tavalyi év folyamán ismét benyújtásra került a Támogató Szolgálat feltételeinek fejlesztésére irányuló pályázat, amely a szolgáltatás keretében használandó új vagy használt gépjármű vásárlására, illetve meglévő járműpark bővítésére vagy járművek cseréjére összpontosított.

**Szolgáltatások bemutatása**:

1. **SZOCIÁLIS INFORMÁCIÓS SZOLGÁLTATÁS**

Nem önálló szakfeladat, hanem az intézmény szakemberei által nyújtott szolgáltatás. A szolgáltatás keretein belül a szakemberek tájékoztatást nyújtottak az ügyfeleknek a személyes gondoskodást nyújtó szociális, gyermekvédelmi, valamint az egészségügyi ellátásokról, hozzáférhetőségükről, az azokkal kapcsolatos szabályokról.

1. **HÁZI SEGÍTSÉGNYÚJTÁS**

Olyan segítségnyújtás, hogy az ellátást igénybe vevő fizikai, mentális, szociális szükséglete,saját környezetében,életkorának, élethelyzetének és egészségi állapotának megfelelően,meglévő képességeinek fenntartásával, fejlesztésével biztosított legyen. Házi segítségnyújtás keretében kell gondoskodni azokról a személyekről, akik otthonukban önmaguk ellátására saját erőből nem képesek és róluk nem gondoskodnak. A házi segítségnyújtás igénybevételét gondozási szükséglet vizsgálat előzi meg.

**A házi segítségnyújtás tevékenységei és résztevékenységei :**

**Szociális segítés keretében:**

A lakókörnyezeti higiénia megtartásában való közreműködés körében:

- **takarítás** a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)

- **mosás**

- **vasalás**

A háztartási tevékenységben való közreműködés körében:

- **bevásárlás** (személyes szükséglet mértékében)

- **segítségnyújtás ételkészítésben** és az **étkezés előkészítésében**

- **mosogatás**

- **ruhajavítás**

- közkútról, fúrtkútról **vízhordás**

- **tüzelő behordása** kályhához, egyedi fűtés beindítása (kivéve, ha ez a tevékenység egyéb szakmai kompetenciát igényel)

- télen **hó eltakarítás** és **síkosság-mentesítés** a lakás bejárata előtt

- **kísérés**

Segítségnyújtás **veszélyhelyzet** kialakulásának **megelőzésében** és a kialakult veszélyhelyzet **elhárításában**

Szükség esetén a bentlakásos **szociális intézménybe történő beköltözés segítése**

**Személyi gondozás keretében:**

Az ellátást igénybe vevővel segítő kapcsolat kialakítása és fenntartása körében:

- **információnyújtás**, tanácsadás és **mentális támogatás**

- családdal, ismerősökkel való **kapcsolattartás segítése**

- az egészség megőrzésére irányuló aktív szabadidős tevékenységben való közreműködés

- **ügyintézés** az ellátott érdekeinek védelmében

Gondozási és ápolási feladatok körében:

- **mosdatás**

- **fürdetés**

- **öltöztetés**

- **ágyazás, ágyneműcsere**

- **inkontinens beteg ellátása, testfelület tisztítása**, kezelése

- **haj, arcszőrzet ápolás**

- **száj, fog és protézis ápolás**

- **körömápolás, bőrápolás**

- **folyadékpótlás, étkeztetés** (segédeszköz nélkül)

- **mozgatás ágyban**

- **decubitus megelőzés**

- **felületi sebkezelés**

- **sztómazsák cseréje**

- **gyógyszer kiváltása**

- **gyógyszer adagolása**, gyógyszerelés monitorozása

- **vérnyomás és vércukor mérése**

- **hely- és helyzetváltoztatás segítése lakáson belül és kívül**

- kényelmi és gyógyászati **segédeszközök beszerzésé**ben való közreműködés,

- kényelmi és gyógyászati segédeszközök használatának **betanítása,karbantartásá**ban való segítségnyújtás

- a háziorvos írásos rendelésén alapuló terápia követése (a tevékenység elvégzéséhez való kompetencia határáig)

- a **szociális segítés résztevékenységei**

A házi segítségnyújtás szolgáltatás átalakítása 2015-ben már megkezdődött, és folytatódott 2017-ben is. A jogosultsági feltételek változtatását a legrászorultabb idősek ellátáshoz való hozzájutásának segítése indokolta, erősítve az állami szerepvállalást a nagyobb ellátási szükséglettel rendelkező személyek irányába. Az átalakításra oly módon került sor, hogy a házi segítségnyújtás keretében két szolgáltatási altípus került megkülönböztetésre a nyújtott tevékenységek mentén. A **szociális segítés** és a **személyi gondozás** körébe tartozó tevékenységek elváltak egymástól, amely hatékonyabb és az igénylő szükséglete alapján célzottabb szolgáltatásnyújtást tesz lehetővé, ez által biztosítja, hogy az igénybevevők szükségleteihez illeszkedő szolgáltatásnyújtás történjen, továbbá minél tovább az otthonukban maradhassanak a segítségre szoruló személyek. Míg 2017-ben a szolgáltatási típusok jogosultág illetve igénybe vétel szerint:

- személyi gondozás

- szociális segítés

- személyi gondozás és szociális segítés külön igényelhető volt, addig 2017-ben a személyi gondozás a szociális segítés elemeit is tartalmazza.

A szolgáltatás az ellátási területen hivatalosan tartózkodó szociálisan rászoruló személyekre terjed ki. Az ellátási terület az alábbi településeket foglalja magába:

* **Celldömölk**
* **Mesteri**
* **Nemeskocs**
* **Egyházashetye**
* **Kemeneskápolna**
* **Kemenessömjén**
* **Köcsk**
* **Nagysimonyi**
* **Tokorcs**
* **Mersevát**
* **Borgáta**
* **Ostffyasszonyfa**

A házi segítségnyújtás működését és annak kereteit 1993. évi III. törvény, 1/2000. (I.7.) SzCSM rendelet, 9/1999. (XI.24) SzCSM rendelet, 29/1993. (II.17) Kormány rendelet, 36/2007. (XII.22.) SzMM rendelet biztosítják és alapozzák meg.

A házi segítségnyújtás olyan szolgáltatás, amely az igénybe vevő önálló életvitelének fenntartását - szükségleteinek megfelelően - lakásán, lakókörnyezetében biztosítja.

A házi segítségnyújtás hozzájárul ahhoz, hogy az ellátást igénybe vevő fizikai, mentális, szociális szükséglete

*a)*saját környezetében,

*b)*életkorának, élethelyzetének és egészségi állapotának megfelelően,

*c)*meglévő képességeinek fenntartásával, felhasználásával, fejlesztésével

biztosított legyen.

**A 2017-es év statisztikai adatai az alábbiak szerint alakult a szolgálat vonatkozásában:**

**2017. január 1-jén : 203 fő**

**az év folyamán felvett: 37 fő** (településenként):

Celldömölk: 32 fő

Ostffyasszonyfa: 2 fő

Nagysimonyi: 1 fő

Kemeneskápolna: 1 fő

Kemenessömjén : 1 fő

**az év folyamán megszűnt: 75 fő** (településenként):

Celldömölk: 50 fő

Kemenessömjén: 2 fő

Nagysimonyi: 3 fő

Kemeneskápolna : 2 fő

Mesteri: 4 fő

Nemeskocs : 4 fő

Egyházashetye: 2 fő

Ostffyasszonyfa: 3 fő

Köcsk: 2 fő

Mersevát : 3 fő

**2017.december 31-én. : 165 fő**

*A megszűnés fő oka a 2017. április 1-én bevezetésre került térítési díj, ami*

*szociális segítés : 150 Ft/ óra*

*személyi gondozás 150 Ft/ óra ennek következtében sokan lemondták a szolgáltatást, családon belül oldják meg problémáikat vagy egyéb segítséget igényelnek.*

*A megszűnés oka még az elhalálozás, továbbiakban ellátottjaink gondozóházba, idősek otthonába kerülnek, illetve családtagjaik magukhoz veszik őket.*

(Az ellátás megszűnik:

- ha a gondozott kéri, vagy

- ha a gondozott már nem szorul ellátásra,

- ha másik ellátási formába kerül véglegesen (pl. bentlakásos otthon)

- ha a gondozást arra köteles, vagy más személy biztosítja.)

Az *(1.sz. táblázat)* mutatja a szolgáltatás során történő ellátásba kerülés, valamint megszűnés során kialakult létszám települések szerinti megoszlását.

**Nemek szerinti megoszlás** az ellátottak 2017.december 31-ei állapota szerint:

Férfiak: 42 fő

Nők: 123 fő

**3. JELZŐRENDSZERES HÁZI SEGÍTSÉGNYÚJTÁS**

Az Szt., az 1/2000. (I.7.) SzCsM rendelet, valamint a helyi rendelet által meghatározott jogosultsági feltételek szerint a még otthonukban ellátható, de a biztonságos életvitelt csak jelzőrendszeres szolgáltatás igénybevételével megoldani képes személyek segítése.

A jelzőrendszeres házi segítségnyújtás működtetésével az intézmény segítséget nyújt a szociálisan rászorulók részére saját otthonukban és lakókörnyezetükben:

* önálló életvitelük fenntartásában, valamint
* egészségi állapotukból,
* mentális állapotukból, vagy
* más okból származó problémáik megoldásában.

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott szolgáltatásunk.

**Ellátási területünk:**

A jelzőrendszeres házi segítségnyújtást intézményünk többi ellátásához hasonlóan a fenntartó, a Kemenesaljai Szociális, Gyermekjóléti és Egészségügyi Intézményfenntartó Társulás megbízásából biztosítja 20 település számára. A társult települések Celldömölk, Borgáta, Duka, Egyházashetye, Jánosháza, Karakó, Keléd, Kemeneskápolna, Kemenesmihályfa, Kemenespálfa, Kemenessömjén, Kissomlyó, Köcsk, Mersevát, Mesteri, Nagysimonyi, Nemeskeresztúr, Nemeskocs, Ostffyasszonyfa, Tokorcs.

**Az ellátottak száma 2016. év folyamán:**

Az ellátottak száma az előző évhez képest csökkent, a 2017. évi zárólétszám 42 fő volt. A tárgyév során összesen 65 ellátott került ki a rendszerből, ennek egyik legfőbb oka a térítési díj bevezetésének törvényszerűségéből adódott, akik ezt követően visszamondták a szolgáltatást. Az elhalálozás és a más bentlakásos intézménybe történő elhelyezés, a minimális kikerülési okok közé sorolható a tavalyi év tükrében. Az *1. számú táblázat* az ellátotti létszám településenkénti megoszlását mutatja a tavalyi évre vonatkozóan. A *2. számú táblázat* az ellátásból történő kikerülés okait sorakoztatja fel, a *3. számú táblázat*ból pedig a szociális rászorultság okai olvasható ki.

**4. SZENVEDÉLYBETEGEK KÖZÖSSÉGI ELLÁTÁSA**

Az Szt., az 1/2000. (I.7.) SzCsM rendelet iránymutatásai alapján a szenvedélybetegek közösségi ellátásának célja, hogy az általa gondozott szenvedélybetegek integrált és teljes jogú tagjai maradjanak a társadalomnak, illetve reintegrálódjanak a közösségbe. Ennek érdekében a gondozás, készségfejlesztés, tanácsadás, esetkezelés minden formáját a szenvedélybeteg otthonában, illetve lakókörnyezetében, tartózkodási helyén biztosítjuk. Továbbá célunk a tartós intézeti tartózkodás megelőzése, a szenvedélybeteg stigmatizációjának lehetőség szerinti csökkentése, elkerülése, illetve a közösségi integráció elérése és fenntartása. A szolgáltatás biztosításával olyan hosszú távú, egyéni szükségletekre alapozott gondozást nyújtunk, amely nagymértékben épít az ellátottak aktív és felelős részvételére, valamint a természetes közösségi erőforrásokra, őket is bevonva és támogatva.

**Ellátási területünk:**

A szenvedélybetegek közösségi ellátást intézményünk többi ellátásához hasonlóan a fenntartó, a Kemenesaljai Szociális, Gyermekjóléti és Egészségügyi Intézményfenntartó Társulás megbízásából 27 településen biztosítja: Celldömölk, Borgáta, Boba, Csönge, Duka, Egyházashetye, Jánosháza, Karakó, Keléd, Kemeneskápolna, Kemenesmagasi, Kemenesmihályfa, Kemenespálfa, Kemenessömjén, Kemenesszentmárton, Kenyeri, Kissomlyó, Köcsk, Mersevát, Mesteri, Nagysimonyi, Nemeskeresztúr, Nemeskocs, Ostffyasszonyfa, Pápoc, Szergény, Tokorcs, Vönöck.

Elsősorban a *saját otthonukban élő, nem akut veszélyeztető állapotú addiktív betegek*, akiknek a betegsége ambuláns szakellátás mellett egyensúlyban tartható, és akik életvitelükben valamint szociális helyzetük javításában igényelnek segítséget. Az ellátottak BNO kód szerinti megoszlása látható a mellékletek *1. táblázatában*.

Szenvedélybetegek részére nyújtott közösségi alapellátás esetén a külön jogszabályban foglaltak szerint egész évben szolgáltatásban részesülő, a BNO 10 kódkönyv F 10-19 diagnózisokba sorolható, vagy egyéb kóros függőség által okozott mentális és viselkedési zavarokban- különösen játék- vagy munkaszenvedélyben, társfüggőségben szenvedő ellátott.

Kormányrendelet 2. § (7) bek. b) pontjának értelmében a szenvedélybetegek részére nyújtott közösségi alapellátás esetén a BNO 10 kódkönyv F 10-19 diagnózisokba nem besorolható ellátottakkal teljesített feladatmutató éves szinten nem haladhatja meg az összes figyelembe vehető feladatmutató 30 %-át. Tehát 70 %- nak kell lennie az F 10-19 diagnózisban tartózó ellátottakkal teljesített feladatmutatónak.

A 2017. évben a szolgáltatás vonatkozásában három celldömölki ellátott megszűntetésére került sor, melynek okát 2 kliens esetében exitálás, 1 kliens esetében bentlakásos intézménybe való elhelyezés jelentette. Továbbá 1 kenyeri ellátott és egy nagysimonyi ellátott is kikerült az ellátásból bentlakásos intézménybe való elhelyezés következtében. A tárgyévben 3 új celldömölki lakóhellyel rendelkező ellátottal köttetett megállapodás.

Az év végi záró létszám a Szenvedélybetegek részére nyújtott közösségi ellátásban 40 fő volt. A 2. számú táblázatban az ellátotti létszám településenkénti megoszlása figyelhető meg.

**5. TÁMOGATÓ SZOLGÁLAT**

A fogyatékos személynek biztosítjuk a saját lakókörnyezetében, saját lakóhelyén történő ellátását, hogy életvitelét megkönnyítsük, elsősorban a lakáson kívüli szolgáltatások elérésében, illetve segítsük a lakáson belüli speciális szükségleteit, ”amit egyedül el tud végezni, meg tud csinálni, azt hagyni kell” felfogással.A Szolgálat azoknak a veleszületett, vagy szerzett fogyatékosságban (mozgásszervi fogyatékosok, értelmileg akadályozottak, siketek és nagyothallók, halmozottan fogyatékosok, autisták, vakok és gyengén látók) szenvedő személyeknek kíván segítséget nyújtani, akik Celldömölk és Sümeg, valamint a társulási településeken élnek és igénybe kívánják venni a szolgáltatást.

Ellátási területünk*:*Celldömölk, Mersevát, Kemenessömjén, Kemenesmihályfa, Jánosháza, Kissomlyó, Karakó, Boba, Borgáta, Duka, Kemenespálfa, Nemeskeresztúr, Egyházashetye, Köcsk, Keléd, Nemeskocs, Kenyeri, Nagysimonyi, Ostffyasszonyfa, Mesteri, Kemenesmagasi, Kemeneskápolna, Csönge, Kemenesszentmárton, Pápoc, Szergény, Tokorcs, Vönöck.

*2013. 03. 01-től a Sümegi Kistérség* településeivel bővült az ellátási területünk, így azótaSzolgálatunk biztosítja a megfelelő ellátást ebben a térségben is. Az alábbi települések tartoznak hozzánk: Bazsi, Bodorfa, Csabrendek, Dabronc, Gógánfa, Gyepükaján, Hetyefő, Hosztót, Káptalanfa, Megyer, Nemeshany, Rigács, Sümeg, Sümegprága, Szentimrefalva, Ukk, Veszprémgalsa, Zalaerdőd, Zalagyömörő, Zalameggyes, Zalaszegvár.

A tavalyi évben az ellátottak településenkénti megoszlása az alábbiak szerint alakult. Az *1. számú táblázatban* olvasható az ellátási terület létszámára vonatkozó adatok, a *2. számú táblázatban* a Celldömölk és térségéhez tartozó számadatok, a *3. számú táblázatban* a Sümeg és térségében megfigyelhető ellátotti megoszlás aránya.

*Életkor szerinti megoszlás:*

18 év alatti: 14 fő

19-62 év közötti: 35 fő

62 év fölötti: 5 fő

*Fogyatékossági típus szerinti megoszlás:*

Mozgásszervi fogyatékos: 14 fő

Értelmileg akadályozott: 31 fő

Látássérült: 3 fő

Autista: 4 fő

Egyéb: 2 fő

*Személyi segítésben/szállításban részesülők aránya:*

Személyi segítés: 54 fő

Szállítás: 28 fő

A *4. számú táblázat* érzékelteti az év folyamán teljesített feladatmutatók összességét.

**6. SZOCIÁLIS ÉTKEZTETÉS**

A szociális törvény 62. § - ának (1) bekezdése szerint a szociális étkeztetés keretein belül „azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani”. Különös tekintettel azokra a személyekre, akik

* koruk,
* egészségi állapotuk,
* fogyatékosságuk,
* szenvedély- vagy pszichiátriai betegségük, vagy
* hajléktalanságuk miatt válnak jogosulttá az ellátásra.

A szolgáltatás célja, hogy napi egyszeri meleg étkeztetést biztosítson azon rászoruló személyek számára, akik önállóan nem képesek gondoskodni a saját, illetve hozzátartozójuk étkezéséről.

A szociális étkeztetést nem csupán az egyéni igénylők számára tudjuk biztosítani, hiszen Szolgálatunk működtet több olyan ellátást is, melynek nem része az étkeztetés. Ilyen szolgáltatás az idősek nappali ellátása. Így az Idősek Klubjaiba járó klienseink külön igényelhetik a szociális étkeztetést is, és szükség esetén lehetőségük van diétás étkezésre is.

**Szociális jellemzők:**

* Egyedül élők (hozzátartozóik, gyermekeik nincsenek, vagy távol élnek),
* Koruk, egészségi állapotuk, fogyatékosságuk, pszichiátriai betegségük, szenvedélybetegségük miatt önellátásra csak részben képesek, bizonyos feladatokat csak segítséggel tudnak ellátni,
* Krónikus betegség, mozgáskorlátozottság miatt kizárólag a lakáson belül képesek önálló életvitelre. Súlyosabb esetben még az ágyat sem képesek elhagyni,
* Veszélyeztetett környezetben élnek, támogató kapcsolatok nélkül.

**7.SZOCIÁLIS KONYHA**

Szociális konyha ellátási területe a Népjóléti szolgálat minden területét érinti. Ellátjuk étkezéssel a két bentlakásos részleget, az Idősek Otthonát és a Gondozóházat napi négyszeri étkezés biztosítása mellett. Ezen kívül napi négyszeri étkezést szolgáltattunk a Kórház hét osztályának 2017 08.01-től .A kórházzal kötött szerződésben a celldömölki telephely 4 osztályát egyéni tálcás rendszerrel, az intaházai részleg 3 osztályát badellás tálalással látjuk el mindenhova helyszínre való kiszállítással.Csak ebédet szolgáltatunk a szociális étkezőknek, a kistérségi étkezőknek, a Szolgálat Idős klubjainak /I-II-III Klub /, Mersevát Idősek klubjának, a Kórház és a Népjóléti Szolgálat alkalmazottainak, és vendégétkezőknek. Ezen kívül diétás étkezésben a speciális étkező gyermekek szociális étkezők és vendégétkezők részesülnek. Iskolai szünetekben biztosítjuk az igénylők számára a napi 1 adag ebédet a főzőkonyhán, illetve a II-es klubban Alsóságon.Szakmai felügyeletet és napi adminisztrációt végzünk a Bölcsődei konyha tekintetében.

**8.CSALÁD- ÉS GYERMEKJÓLÉTI KÖZPONT**

Az 1997. évi XXXI. törvény 40/A. § (1) foglaltak alapján: Család-és gyermekjóléti központnak az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik.

**Szakmai feladatok:**

A Központ a gyermek családban történő nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt, amelynek keretében biztosít:

1. utcai és - ha a helyi viszonyok azt indokolják - lakótelepi szociális munkát,

2. kapcsolattartási ügyeletet, ennek keretében közvetítői eljárást,

3. ha a helyi viszonyok azt indokolják - kórházi szociális munkát,

4. gyermekvédelmi jelzőrendszeri készenléti szolgálatot,

5. jogi tájékoztatásnyújtást és pszichológiai tanácsadást,

6.családkonzultációt, családterápiát, családi döntéshozó konferenciát.

A szolgáltatások igénybevétele ingyenes.

**A Központ ellátási területe:**

A járásszékhelyen működő Család-és Gyermekjóléti Központ ellátási területe, az adott járás minden településére kiterjed.

Ennek értelmében a celldömölki Népjóléti Szolgálat Család-és Gyermekjóléti Központja, Celldömölk (gesztortelepülés) város közigazgatási területén kívül, a következő településeken végezte a gyermekjóléti szolgáltatást:

Boba, Borgáta, Csönge, Duka, Egyházashetye, Jánosháza, Karakó, Keléd, Kemeneskápolna, Kemenesmagasi, Kemenesmihályfa, Kemenespálfa, Kemenessömjén, Kemenesszentmárton, Kenyeri, Kissomlyó, Köcsk, Mersevát, Mesteri, Nagysimonyi, Nemeskeresztúr, Nemeskocs, Ostffyasszonyfa, Pápoc, Szergény, Tokorcs, Vönöck.

A Celldömölki Járás lakosságszáma a tavalyi évben 22.543 fő volt. A család-és gyermekjóléti központ céljcsoportja a 0-18 éves korosztály. Ez a szám 3.174 fő volt.

2017-ben **41 védelembe vételre, 4 megelőző pártfogásra**, **6 ideiglenes hatályú elhelyezésre**, **4 nevelésbe vételre,** illetve **3 családba fogadásra vonatkozó** javaslattétel született. Emellett **4 esetben a gyermek gondozási helyének megváltoztatására irányuló javaslat**tal éltek a Központ munkatársai.A 2017-es évben **88 esetben, 190 gyermek** vonatkozásában valósult meg esetkonferencia.A 2017-es évben, **39 esetben, 60 gyermek** vonatkozásában került sor első védelembe vételi tárgyalásra, továbbá **6 esetben 8 gyermeknél** vettek részt az esetmenedzserek elhelyezési értekezleten.Gondozási terv készítésére **76 alkalommal, 157 gyermek esetében került sor.** A 2017-es évben, **55 esetben, 118 gyermek** vonatkozásában került sor felülvizsgálati tárgyalásra.

**A Család-és Gyermekjóléti Központ által biztosított ellátási formák 2017-ben**

|  |  |
| --- | --- |
| **Védelembe vétel** | Ha a gyermek veszélyeztetettsége fennáll, de a gyermek és szülője, illetve családba fogadó gyámja nyilatkozatban vállalják a család- és gyermekjóléti szolgálattal, valamint a család- és gyermekjóléti központtal való együttműködést és ennek alapján valószínűsíthető a gondozás eredményessége. |
| **Ideiglenes hatályú elhelyezés** | Az ideiglenes hatályú elhelyezést, mint a gyermek érdekében történő azonnali intézkedést megalapozza a gyermek súlyos veszélyeztetettsége, a gyermek által tanúsított olyan magatartás, amely életét közvetlen veszélynek teszi ki, vagy testi, szellemi, értelmi, érzelmi fejlődésében jelentős és helyrehozhatatlan károsodást okozhat, vagy ha a gyermek felügyelet nélkül marad. |
| **Nevelésbe vétel** | Ha a gyermek fejlődését családi környezete veszélyezteti, és veszélyeztetettségét a gyermekjóléti alapellátás keretében biztosított szolgáltatásokkal, valamint a védelembe vétellel nem lehetett megszüntetni, illetve attól eredmény nem várható, továbbá, ha a gyermek megfelelő gondozása a családján belül nem biztosítható. |
| **Utógondozás** | Utógondozásnak van helye a nevelésbe vétel megszüntetését követően legalább egy év időtartamra, de legfeljebb a gyermek 18. életévének betöltéséig. |

**A hatósági intézkedéssel érintett gyermekek vonatkozásában felmerült problématípusok:**

* a szülők helytelen életvitele, felelőtlen, gyermeket veszélyeztető magatartása
* a szülők közti konfliktusos kapcsolat, rendőri intézkedést indokolttá tevő tettlegesség
* anyagi problémák,a család rossz szociális helyzete (munkanélküliség, megélhetési, a lakhatást érintő problémák), ésszerűtlen pénzbeosztás
* tüzelő,- és gyógyszerhiány
* gyermek érzelmi, értelmi elhanyagolása, iskolai előmenetel elbagatellizálása
* lakókörnyezet elhanyagolása, takarítás hiánya
* személyi higiéné hiánya, tetű felmerülése
* lakóhely folyamatos változtatása, gyakori költözések
* szülők, vagy gyermek szenvedélybetegsége: alkoholbetegség, kábítószer használat
* gyermeknevelési problémák, hiányosságok
* igazolatlan iskolai mulasztások
* iskolai magatartásproblémák: agresszivitás, rendbontás, tanóra rendszeres zavarása, társak megfélemlítése, megalázása
* gyermek szabálysértő, bűnelkövető magatartása (tulajdon elleni vétség, garázdaság, rongálás, gyermekpornográfia, jogosítvány nélküli ittas gépjárművezetés)
* gyermekbántalmazás felmerülése
* gyermek csellengése, elszökése, szülői ház engedély nélküli elhagyása
* egészségügyi szakemberekkel (védőnő, gyermekorvos, gyermekneurológus) való együttműködés hiánya: státuszvizsgálatok, kontrollvizsgálatok elmulasztása,
* Pedagógiai Szakszolgálattal való együttműködés elmulasztása: fejlesztő foglalkozások, mozgásfejlesztés elmulasztása
* szülő pszichés problémája, öngyilkossági kísérlet

**A Család-és Gyermekjóléti Központ által nyújtott speciális szolgáltatások**

Az „Egyes szociális és gyermekjóléti tárgyú miniszteri rendeletek módosításáról” nevű 55/2015. (XI. 30.) EMMI rendelet értelmében a Család-és Gyermekjóléti Központ a gyermekjóléti szolgálat általános szolgáltatási feladatain túl a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciálisszolgáltatásokat, programokat nyújt, melyek a következők:

* **Kapcsolattartási ügyelet**: 2017-ben **3 család 3 gyermeke esetében, összesen 26 alkalommal** valósult meg felügyelt kapcsolattartás az illetékes esetmenedzser jelenlétében. A szakember négy nevelésbe vett gyermek vonatkozásában, a gyermekvédelmi gyám kérésére, írásos tájékoztatót küldött a kapcsolattartás tapasztalatairól.
* **Utcai (lakótelepi) szociális munka**: Központunk esetében 1 fő esetmenedzser látta el azutcai szociális munkával kapcsolatos teendőket. A 2017-es év során **5 kiskorú** esetében történt intézkedés, összesen **16 alkalommal**.
* **Kórházi szociális munka**: A tavalyi évben **9 alkalommal 6 kliens** kért segítséget hivatalos ügyintézésben.
* **Iskolai szociális munka**:

Az iskolai szociális munka a köznevelési intézménybe járó gyermeknek, a gyermek családjának és a köznevelési intézmény pedagógusainak nyújt támogatást azáltal, hogy egyéni és csoportos formában segíti a gyermeket a korának megfelelő, nevelésbe, oktatásba való beilleszkedéséhez, tanulmányi kötelezettségei teljesítéséhez szükséges kompetenciái fejlesztésében, a gyermek tanulmányi kötelezettségeinek teljesítését akadályozó tényezők feltárását és megoldását, a gyermeket a tanulmányi előmeneteléhez, későbbi munkavállalásához kapcsolódó lehetőségei kibontakozásában, és a gyermek családját a gyermek iskolai életét érintő kérdésekben, valamint nevelési problémák esetén a gyermeket és a családot a közöttük lévő konfliktus feloldásában. **Központunk a tavalyi évben 32.612.757 Ft-ot nyert az EFOP-3.2.9-16 Óvodai és iskolai szociális segítő tevékenység fejlesztése nevű projekt keretében**. A pályázat időintervalluma: 2017. 10. 15-től 2019. 04. 15-ig tart. A pályázat keretében, egy fő főállású szociális segítő közreműködésével, egyéni,- csoportos,- és közösségi szociális munka keretében, 1.684 fő óvodás és általános iskolás gyermek kerül bevonásra, a járás 12 nevelési-oktatási intézményéből (5 általános iskola és 7 óvoda).

* **Készenléti szolgálat**: A készenléti szolgálat célja a család- és gyermekjóléti központ nyitvatartási idején kívül felmerülő krízishelyzetekben történő azonnali segítség, tanácsadás vagy tájékoztatás nyújtása. A készenléti szolgálatot állandóan hívható telefonszám biztosításával kell megszervezni. A gyermekvédelmi jelzőrendszeri készenléti ügyelet biztosítása, a teljes szakmai létszám bevonásával történt, heti váltásban.

2017-ben két alkalommal érkezet thívás a Központ készenléti telefonjára. Egyszer egy apa telefonált, gyermekével való kapcsolattartás módjairól érdeklődött. Az esetmenedzser megadta számára a szükséges instrukciókat. Egy következő esetben egy édesanya két kiskorú gyermekével párja agresszív, bántalmazó viselkedése miatt kért titkos anyaotthoni elhelyezést, ehhez kérte a Központ segítségét, közreműködését. Az esetmenedzser felvette a kapcsolatot az OKIT munkatársával, s további egyeztetéseket követően, sor került a szülő és a két kiskorú gyermek titkos elhelyezésére.

**Jogi és családvédelmi tanácsadás**: A Központ ellátási területéről delegált, vagy önkéntesen érkező ügyfelek részére az intézmény térítésmentesen biztosít jogi és családvédelmi tanácsadást, előzetes időpont egyeztetés alapján. A tavalyi évben nem kértek jogi segítségnyújtást Központunk tanácsadójától.

**Pszichológiai tanácsadás**: A Központ ellátási területéről delegált, vagy önkéntesen érkező ügyfelek részére az intézmény térítésmentesen biztosít pszichológiai tanácsadást. Heti két órában pszichológus tartott fogadóórát, előzetes időpont egyeztetés alapján.

2017-ben **74 alkalommal, 19 gyermek** vette igénybe ezt a szolgáltatást.

A tapasztalatok szerint, egyre nagyobb szükség van erre a szolgáltatástípusra.

**Fejlesztő pedagógiai tanácsadás:**

A fejlesztő pedagógus, a gyermekek fejlesztése során, az ellátott erősségeire alapozva segíti a fejlesztésre szoruló területeket. Kiskorú ellátott esetében a hozzátartozókkal való konzultáció során az otthoni fejlesztéshez mintát nyújt. A tanácsadás ingyenesen igénybe vehető, előzetes időpont egyeztetés alapján történik.

2017-ben **86 alkalommal, összesen 6 gyermek** részesült fejlesztő pedagógiai ellátásban.

**9. CSALÁD- ÉS GYERMEKJÓLÉTI SZOLGÁLAT**

A Gyermekjóléti szolgáltatás a gyermek érdekeit védő speciális szolgáltatás, amely a szociális munka módszereinek és eszközeinek felhasználásával szolgálja a gyermek testi- és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyezetettség megszüntetését.

A családsegítés keretében biztosítani kell, a szociális-, életvezetési, mentálhigiéniés tanácsadást, szociális segítő tevékenységet, a veszélyeztetettséget észlelő jelzőrendszer működtetését, közösségfejlesztő, egyéni és csoportos programokat, prevenciós szolgáltatásokat.

Család- és Gyermekjóléti Szolgálat további feladatai:

* szülő és a gyermek tájékoztatása mindazon jogokról, támogatásokról és ellátásokról, amelyek összefüggésben állnak a gyermek testi, lelki egészségének biztosításával és a család funkcionálásával
* a család szükségleteinek kielégítése és a család működési zavarainak megoldása érdekében számba veszi és mozgósítja az igénybe vevő saját és környezetében levő erőforrásokat és szolgáltatásokat
* Egyéb segítő szolgáltatások: felajánlások, adományok kezelése, szétosztása (együttműködés civil szervezetekkel)
* Szakmai fórumokon való aktív részvétel,
* Esetkonferenciát, esetmegbeszélést szervezése és lebonyolítása,
* Az ellátásra vonatkozó információk átadása, áramoltatása kiemelten a Család- és Gyermekjóléti Központ munkatársai irányába
* a Család- és Gyermekjóléti Központ speciális szolgáltatásainak eléréséhez való hozzájutás megszervezése
* a családok tájékoztatása az egyes családtámogatási ellátásokhoz való hozzájutásokról
* statisztikai adatok szolgáltatása
* felkérésre környezettanulmány készítése (kormányhivatali szervek, önkormányzatok, bíróság, Család- és Gyj. Központ felkérései a leggyakoribbak)
* iskolai felkérésre részt vesznek a magántanulói státusz véleményezésében
* tájékoztatja és segíti a válsághelyzetben levő várandós anyát az őt, illetve a magzatot megillető jogokról, támogatásokról és ellátásokról, az örökbefogadás lehetőségéről
* felkérésre iskolákban, óvodákban témaheteken előadások tartása

Az elmúlt évben összesen **124** jelzés érkezett, ebből 110 celldömölki érintettséggel, a többi 14, a 8 ellátotti települést érintette. A jelzések 90%-a 18 év alatti személyről érkezett és 10% felnőtt korú egyénnel volt kapcsolatos.

A 2017-es év során is, a beérkezett a jelzések többsége (**73** db) a köznevelési intézményekből és az egészségügyi szolgáltatóktól, azok közül is a védőnőktől (**17** db) érkezett. Egyéb szociális szolgáltatótól (Család- és Gyermekjóléti Szolgálat, Család- és Gyermekjóléti Központ, Támogató Szolgálat) 12 alkalommal kaptunk szóbeli, illetve írásbeli jelzést. Állampolgároktól az év során 13 bejelentés érkezett, önkormányzattól 6, rendőrségtől 3 jelzést kaptunk.

Szolgálatunk minden kapott jelzést, akár szóbeli, akár írásbeli kivizsgál, és amennyiben a bejelentő nem névtelen, akkor minden esetben 15 napon belül visszajelzést küldünk a bejelentőnek, mely tartalmazza a kapcsolatfelvételt, tapasztalatokat és a jövőbeni intézkedéseket is.

A Szolgálatnál, a kijelölt települési jelzőrendszeri felelős heti rendszerességgel összegyűjti a családsegítőkhöz érkezett jelzéseket, és feldolgozza azokat, utánkövetést végez, illetve a jelzésben felsorolt okokból értékelést készít, amelyből átláthatóvá válnak a különböző szolgáltatók és intézmények problématípusai.

**A szolgálat által biztosított ellátási formák 2017-ben**

|  |  |
| --- | --- |
| **Gyermekjóléti alapellátás****(szociális segítő tevékenység)** | A gyermekjóléti alapellátás vagy új nevén szociális segítő tevékenység, a veszélyeztetettség megelőzésére irányuló, többnyire önkéntes gondozási forma. Kivételt képez az önkéntesség alól a tankötelezettség megszegésének bizonyos formái, illetve a védelembe vétel megszüntetése utáni, hatóság által előírt utánkövetés, vagy a családba fogadás megszüntetése után hatóság által előírt kötelező együttműködés |
| **Védelembe vett gyermek és családjának gondozása** | A hatósági intézkedések kezdeményezése járási szintre került, a védelembe vételt követő gondozási folyamatot a családsegítő és az esetmenedzser együtt látják el. A folyamatért az esetmenedzser a felelős. Segítő tevékenységet azonban csak szükség esetén végez. A tényleges gondozás, a segítő szociális tevékenység biztosítása elsősorban a családsegítő feladatkörébe tartozik. . A jelzést követően általában (a jelzés a Szolgálatnak érkezik, illetve a Központhoz érkezett jelzés után az esetmenedzser felkéri a családsegítőt a folyamat elindítására) a családsegítő találkozik először eset összes körülményével, majd a feltárása után mérlegeli, hogy a kialakult veszélyeztetettség megszüntethető-e az önként igénybe vehető szociális segítő tevékenységgel, vagy egyéb gyermekvédelmi intézkedés megtétele miatt a központ bevonását is indokoltnak tartja.Erről írásban értesíti a felkérőt, majd az Esetkonferencián, minden a folyamatba bevont személy tájékoztatást kap az ügyről és annak további kimenetéről, véleményt nyilváníthat, megoldási alternatívát kínálhat. Csak ennek megtörténte után kerül vissza újból az eset a hatóság elé. |
| **Nevelésbe vett gyermek családjába történő visszagondozás** | Kizárólag a Család- és Gyermekjóléti Központ írásbeli előírása alapján vehetünk részt a gyermek családjába történő visszagondozásának folyamatában.2017-ben 1 ilyen jellegű felkérést kaptak a családsegítők (vidéki gondozás), de előfordult, hogy a nevelésbe vett gyermek okán a központ gondozásában levő asszonyt, szociálisan válsághelyzetben levő anyaként támogatta a Szolgálat. |

**10.IDŐSKORÚAK NAPPALI ELLÁTÁSA**

Nappali ellátást nyújtó intézményként elsősorban a saját otthonukban élők számára biztosítanak lehetőséget napközbeni tartózkodásra, étkezésre, társas kapcsolatokra, valamint az alapvető higiéniai szükségletek kielégítésére. **Célunk**, hogy a komplex gondozás minden eleme megvalósuljon személyre szabottan, továbbá az, hogy a nyújtott szolgáltatás igazodjon a lakosság igényeihez. A helyi igényeknek megfelelő közösségi programokat szervezünk, valamint helyet biztosítunk a közösségi szervezésű programoknak, csoportoknak, lehetővé téve ezzel a szociális izoláció elkerülését.

A Kemenesaljai Szociális, Gyermekjóléti és Egészségügyi Intézményfenntartó Társulás megállapodása értelmében Szolgálatunk **az alábbi településeken biztosítja** az idősek nappali ellátását: Celldömölk, Boba, Borgáta, Egyházashetye, Kemeneskápolna, Kemenessömjén, Köcsk, Mesteri, Mersevát, Nagysimonyi, Ostffyasszonyfa, Tokorcs.

Az Idősek Klubja **három telephelyen** biztosítja szolgáltatásait az időskorú igénybevevők számára:

* **I.sz. Idősek Klubja** (Celldömölk, Szalóky u 3.):férőhelyek száma: 90 fő
* **II. Idősek Klubja** (Celldömölk, Béke u 6.): férőhelyek száma: 50 fő

**Merse Idősek Klubja** (Mersevát, Iskola u 1.): férőhelyek száma: 50 fő

A létszámadatok a mellékelt táblázatokban figyelhetők meg.

**A szolgáltatáson belül nyújtott szolgáltatáselemek:**

* Tanácsadási tevékenységünk
* Az esetkezelés
* A gondozás
* A felügyelet
* Háztartási vagy háztartást pótló segítségnyújtás
* A készségfejlesztés
* A közösségi fejlesztés

**11.NAPPALI TÁMOGATÓ KÖZPONT F****OGYATÉKOSOK NAPPALI ELLÁTÁSA**

2017-ben, nappali ellátásunkban elsősorban a saját otthonukban élő, szociális és mentális támogatásra szoruló, önmaguk ellátására részben képes sérült emberek számára nyújtottunk ellátást. Lehetőséget biztosítottunk napközbeni tartózkodásra, szabadidős programokra, mentális gondozásra, fizikai ellátásra, gyógypedagógiai fejlesztő foglalkozásokra, étkezésre, társas kapcsolatokra, valamint az alapvető higiéniai szükségletek kielégítésére.

**Szolgáltatási elemek**

* tanácsadás
* készségfejlesztés
* háztartási, vagy háztartás pótló segítségnyújtás
* étkeztetés
* esetkezelés
* felügyeletet
* gondozás
* pedagógiai segítség nyújtás
* gyógypedagógiai segítségnyújtás
* közösségi fejlesztés

**célcsoport:**

* értelmi fogyatékosok (enyhe, középsúlyos, súlyos, Down-szindróma)
* gyengén látó, vak,
* nagyothalló siket
* mozgáskorlátozott( különféle eredetből)
* beszédfogyatékos
* egyéb fogyatékos
* autisták

**Közvetett célcsoportunk** továbbra is a sérült emberek családja volt, akiknek segítséget igyekeztünk nyújtani problémáik megoldásában, és munkavállalási esélyeiket növelni azzal, hogy a családban élő sérült hozzátartozójuk számára, többek között napközbeni tartózkodást, felügyeletet, társas kapcsolatokat biztosítottunk.

Természetesen, ez közvetlen szoros kapcsolattartás nélkül nem lett volna megvalósítható. Ez pedig magába foglalta a személyes beszélgetéseket, a felmerülő aktuális problémák, családi helyzetek, történések átbeszélését. Mindez megkönnyítette számunkra, és a családok számára is az együttműködést.

**Ellátási területünk:** Celldömölk város, és a Kemenesaljai Szociális, Gyermekjóléti és Egészségügyi Intézményfenntartó Társulás települései.

Az év elején **26 taggal** indultunk, majd augusztus végén 1 fő kérte az ellátás megszüntetését. Szeptemberben új tagunk érkezett, majd november elején egy főt más ellátási formába helyeztünk el. Így tehát, 2 fő megszűnt, egy pedig felvételt nyert hozzánk 2017-ben.

**Az ellátás igénybevétele önkéntes,** az ellátást igénylő, illetve törvényes képviselője kérelmére történt.

/Az ellátottakat csak próbaidővel lehet felvenni, a próbaidő tartama három hónapnál hosszabb nem lehet. A 3 hónapos próbaidő letelte után válnak az intézmény végleges tagjává, amennyiben veszélyeztető magatartást nem tanúsítanak, alkalmazkodni tudnak társaikhoz, és a Házirendben megfogalmazottaknak megfelelnek./

**Gondozási csoportok:**

* fiatalok, megközelítőleg azonos fejlettségi szinten
* mozgás és mentálisan sérültek, vakok
* idősek, mozgássérültek

A 3 gondozási csoport kialakításánál figyelembe vettük az ellátottak életkorát és fejlettségi szintjét.

**12.GONDOZÓHÁZ ÉS IDŐSEK OTTHONA I-II.**

A személyes gondoskodást nyújtó szociális szolgáltatások formáit a 1993.évi III. tv. 57.§-a tartalmazza.

Az intézmény szolgáltatásaival részt vállal a lakosság életminőségének javításában, a hátrányos helyzetben lévő lakosság esélyegyenlőségének elősegítésében, a társadalmi kohézió erősítésében.

Az intézmény a szolgáltatásokat az állam által biztosított feladat finanszírozásból, fenntartói hozzájárulásból, illetve térítési díjakból tudja biztosítani. Feladatunk: a szolgáltatást igénybe vevő, gondozásra szoruló ember szükségleteihez igazodó segítségnyújtás biztosítása, amelynek mértékét és módját, mindenkor a segítségre szoruló ember egészségi – pszichés – szociális – állapota alapján határozza meg, úgy hogy az egyén individuális szabadsága a lehető legteljesebb mértékben érvényre jusson.

Célunk, hogy hozzásegítsük gondozottainkat a ”sikeres öregedéshez”, amikor az egyén fizikai, szellemi képességét és aktivitását a lehető leghosszabb ideig megőrzi, és szociális kapcsolatait megtartja.

Ebben az ellátási formában folyamatosan, a nap 24 órájában biztosítjuk a jogszabályi kritériumoknak megfelelő teljes körű komplex ellátást. (fizikai-, egészségügyi-, mentálhigiénés ellátás, foglalkoztatás, érdekvédelem) Az idősek otthonában a napi 4 órát meghaladó gondozási szükségletű, de rendszeres fekvőbeteg, gyógyintézeti kezelést nem igénylő, a nyugdíjkorhatárt betöltött személyeket ápoljuk és gondozzuk. (1993.évi III. tv. 68 § (1) bek.) Az időskorúakon kívül felvehető és ellátásban részesíthető az a 18. életévét betöltött, napi 4 órát meghaladó gondozási szükségletű személy is, aki betegsége miatt nem tud önmagáról gondoskodni. (1993.évi III. tv. 68 § (2) bek.) Minden Idősek Otthonában élnek olyan idősek, akiknél jelen van a demencia kórkép valamely fokozata. A demens betegek ápolása - gondozása komoly kihívást jelent az ápolók és a mentálhigiénés szakemberek számára egyaránt. A demencia az emlékezet olyan mértékű hanyatlása, mely ellehetetleníti a mindennapi önálló életvitelt, a gondolkodásban, tervezésben, mindennapi cselekvésekben hanyatlás következik be. A környezetben történő tájékozódás beszűkül időben és térben.

Az intézményben lakók körében a BNO szerinti besorolásban megnevezett betegségek széles skálája megtalálható, ezért eltekintek ezeknek felsorolásától.

Gondozási tervek felülvizsgálata évente ill. szükség estén történik. Havonta TEAM megbeszélések zajlanak, ahol a fontos feladatok, gondok, problémák megbeszélésére is sor kerül.

Ellátottak szociális ügyeinek intézését, bevásárlást az ápoló-gondozó és a takarító személyzet segítik (székhelyen), a nemesdömölki telephelyen a mentálhigiénés munkatárs, ezek az osztályátadóban rögzítésre is kerülnek. Szalóky úti telephelyünkön megvalósuló programjainkban nagy szerepet vállalnak önkéntesek, foglalkoztatás és beszélgetések kapcsán, tekintettel a heti 2 alkalommal jelen lévő foglalkoztatóra, hiszen az ellátottaknak napi igénye lenne a foglalkozásokra, beszélgetésekre, amit sajnos az ápoló személyzet, leterheltsége miatt nem tud biztosítani.

Az orvosi ellátás folyamatos volt.

 Fizikai ellátás keretében:

• az intézmény lakói részére négyszeri étkezést biztosítunk (heti 3 nap meleg vacsorával)

• orvos által rendelt diétát (epés, cukros, foly.pépes) biztosítunk

 • ruházatot szükség esetén pótolunk, tisztításukról az intézmény saját mosodája gondoskodik

• a lakók személyi higiénéjének biztosítását

• hajvágást, borotválást, körömvágást az ápoló személyzet végzi, igény szerint térítés ellenében igénybe vehető fodrász, manikűr- pedikűr,

 • takarítást naponta, hetente, szükség szerint gyakrabban végezünk

A végzett tevékenységek jelzik, hogy a szolgáltatást igénybe vevők alapápolásban részesülnek, azonban megfigyelhető a szakápolás iránti szükséglet (katéterezés, vérvétel, injekciózás, sebellátás stb). Korábbi években, akik beköltöztek az idősek otthonába azok tulajdonképpen csak a közösség miatt éltek az intézményben, vagy azért, hogy szükség esetén felügyelet alatt legyenek. Mára ez megváltozott, gyakran kórházi ápolási feladatokat látunk el. A megnövekedett ápolási feladatok mellett jelentős időt vesz igénybe a napi adminisztráció elkészítése is, amit minden körülmények között el kell végezni. Az ápoló-gondozók, fizikai és mentális erejüket megfeszítve végzik mindennapi munkájukat annak érdekében, hogy az ellátottaknak, hozzátartozóknak, a szakmai követelményeknek és saját lelkiismeretüknek megfeleljenek.

A szolgáltatástípusra jellemző 2017. évi statisztikai adatok a mellékletben olvashatók.

A várakozók száma év végén Idősek otthona esetén 31 fő, gondozóházban 17 fő. A szolgáltatást kérelmezők tekintetében elsősorban a 80-89 éves korosztály, illetve a nők többsége mutatkozik meg, mely az ellátást igénybe vevők esetén is visszatükröződik. A megszűnések elsősorban elhalálozást jelentettek. (Átlagban ez 2,5 fő/ hó megszűnése és távozása.) Demens szakvéleménnyel rendelkezők száma a bentlakásos ellátásban 2017. december 31-én **18 fő.** / 11 fő Szalóky úti telephelyen, 7 fő Nemesdömölk úti telephelyen/

A Nemesdömölki úti telephelyen (22 férőhelyen) **7 fő** szakképzett személyzet van, / 1 fő főiskolai végzettségű, 1 fő OKJ-s, 1 fő felnőtt szakápoló, 4 fő ált. ápoló, / illetve **3fő** technikai személyzet és **egy** rehabilitációs foglalkoztatott. Ezen kívül a mentálhigiénés ellátást és foglalkoztatást, a két telephelyen **1 fő**  végzi. /heti 3 nap a nemesdömölk utcai telephelyen(ott a bevásárlást és ügyintézést is ő végzi) , 2 nap pedig a székhelyen.

A főbb statisztikai adatok a mellékletben olvashatók.

**13.VÉDŐNŐI SZOLGÁLAT**

Ellátási terület: Celldömölk város, valamint Kemeneskápolna, Köcsk, Mersevát, Mesteri, és Nemeskocs községek.

Iskolák: Celldömölki Városi Általános Iskola, valamint Alsósági Tagiskolája, Szent Benedek Katolikus Általános Iskola, Celldömölki Berzsenyi Dániel Gimnázium, SZMSZC Eötvös Loránd Szakgimnáziuma és Szakközépiskolája.

|  |  |  |  |
| --- | --- | --- | --- |
| ***Védőnői körzet******Védőnő neve*** | ***Cím*** | ***Telefon*** | ***Önálló védőnői Tanácsadás*** |
| **Celldömölk 1.**Kreifné Takács Judit | Bartók B. u. 1/C | 95/423-955 | **Hétfő:**Várandós: 8-10Csecsemő és kgy.: 10-12 |
| **Celldömölk 2.**Nagyné Deé Beáta | Bartók B. u. 1/C | 95/423-955 | **Kedd:**Várandós: 8-10Csecsemő és kgy.: 10-12 |
| **Celldömölk 3.**Obrázné Nagy Boglárka Rita | Bem J. u. 1. | 95/424-007 | **Kedd:**Várandós: 8-10Csecsemő és kgy.: 10-12Nővédelmi: 12-14**Csütörtök:**Csecsemő és kgy.: 8-10 |
| **Celldömölk 4.**Császár Szandra | Bartók B. u. 1/C | 95/423-955 | **Szerda:**Várandós: 8-10Csecsemő és kgy.: 10-12Nővédelmi: 14-16 |
| ***Iskolavédőnő*** | ***Cím*** | ***Telefon*** | ***Fogadóóra időpontja*** |
| Venczel Jánosné | Bartók B. u. 1/C | 95/423-955 | Celldömölki Városi Általános Iskola **Csütörtök:**9-10 és12-13Alsósági Tagiskola**Péntek:**10-11 |
| Martoniczné Németh Éva | Bem J. u. 1. | 95/424-007 | SZMSZC Eötvös LorándSzakgimnáziuma és Szakközépiskolája:**Kedd:** 9-10Berzsenyi Dániel Gimnázium:**Csütörtök:** 9-10Szent B. Katolikus Általános Iskola:**Hétfő:**9-10Alsósági Tagiskola:**Péntek:**9-10 |

A védőnői munka alapja a gondozás, ami a családlátogatások és tanácsadások /önálló, szak/ ill. szűrővizsgálatok során valósul meg. A védőnők ellátják a várandósokat, csecsemőket, kisgyermekeket, iskolásokat. Munkájukat a családok otthonában, tanácsadókban, oktatási-nevelési intézményekben, valamint közösségi színtereken végzik önállóan, területi ellátási kötelezettség alapján. A kiszűrt esetek további vizsgálatokra való beutalása, az eredmények értékelése, kóros elváltozások esetén fokozott nyomon követés útján. Családlátogatás és tanácsadáson való megjelenés arányaiban alkalmazkodnunk kell a szakmai törvényekhez, rendeletekhez, protokollokhoz, illetve a gondozott családok igényeihez. A területi védőnő feladata továbbá a gondozásba vett családoknál a gondozási terv készítése / várandós, gyermekágyas, újszülött, csecsemő, 1-3. éves kisgyermek, 3-6. éves kisgyermek/. A gondozási tervben rögzítjük a védőnő és a szülő együttműködését a gyermek gondozása, fejlődése érdekében. Ennek egy példánya a szülőé, másik példány a védőnői dokumentáció része.

A védőnői munka szakmai ellenőrzését a Sárvári Népegészségügyi Intézetben székelő járási vezető védőnő (Horváth Hajnalka) rendszeres szakfelügyelet során követi nyomon.

**14.BÖLCSŐDEI ELLÁTÁS**

**„A** bölcsődei nevelés-gondozás országos alapprogramja” keretül szolgál a gyermekjóléti és gyermekvédelmi ellátás keretein belül a 0-3 éves korosztály ellátására vonatkozó szakmai standardok és a bölcsődei nevelés-gondozás egyes területeihez kapcsolódó módszertani javaslatok kidolgozásához.

 Bölcsődénk helyi nevelési-gondozási szakmai programja szerint dolgozunk, amit a Népjóléti Szolgálat Szervezeti és Működési Szabályzatához igazodva és „A bölcsődei nevelés-gondozás országos alapprogramja”, mint a tartalmi szabályozás legmagasabb szintű dokumentuma figyelembe vételével dolgoztunk ki. Ez az egymásra épülés biztosítja egyrészt az általános követelmények teljesítését, másrészt pedig az intézmények szakmai önállóságát, a család és fenntartó elvárásaihoz és a helyi lehetőségekhez igazodást.

Célunk, a kisgyermekek testi- lelki, intellektuális fejlődésének elősegítése a nevelési körülményekkel, a gyermek egyéniségének kibontakoztatása megfelelő bölcsődekultúrával, a gyermekek egészséges fejlődését, problémamegoldó képességét segítő nevelési és kiegészítő programok megvalósítása, az alkalmazott nevelési módszerekkel elősegíteni a család funkcióinak kiteljesedését, gyermek centrikus bölcsőde megvalósítása a kellemes légkör, a gyermekbarát bánásmód , változatos szolgáltatások révén.

A gyermekek sokoldalú, harmonikus fejlődését családias derűs légkörű intézményben, a fizikai és érzelmi biztonság megteremtésével, odaforduló szeretettel, elfogadással, a gyermek kompetenciájának figyelembevételével, tapasztalatszerzési lehetőség biztosításával segítjük elő. Személyiségének szabad kibontakozásában a gyermeket körülvevő személyi és tárgyi környezet szerepe meghatározó. A nevelés legfőbb területei a gondozási helyzetek és a játék. A bölcsődében eltöltött évek alatt alakítjuk ki az én- tudatot, ennek hatására indul meg a gyermeki öntevékenység és önállóság kibontakozása és fejlődnek szociális kapcsolataik. Fontosnak tarjuk a gyermek és kisgyermeknevelő között kialakuló érzelmi kapcsolatot, hiszen az első kötődésnek döntő szerepe van a későbbi személyiségfejlődésben.

A családok egyre nehezedő anyagi helyzete azt eredményezi, hogy a munkahely megtartása érdekében a kisgyermekes anyukák is egyre korábban igyekezenek visszamenni dogozni. A gyermekek felügyeletét családon belül megoldani nem tudják. Mindezen túl szociális és mentális indokai is lehetnek a bölcsődei elhelyezésnek. A családban nevelkedő gyermekek napközbeni ellátása, szakszerű gondozása, nevelése a feladatunk. Külön odafigyelést igényel a sajátos nevelési igényű gyermekek gondozása, nevelése, fejlesztése.

Szakmai programunk az egészséges életmód és a testnevelés köré épül fel.

Szolgálatunk működési engedélye szerint az ellátható férőhelyek száma: 48 férőhely.

**Csoportok férőhelyszáma**:

* Törpike csoport 10 fős
* Micimackó csoport 10 fős
* Vuk csoport 14 fős
* Pumukli csoport 14 fős

A bölcsőde jelenleg 48 férőhelyen 2 gondozási egységben fogadja a 3 év alatti gyermekeket.

**Szolgáltatások igénybevétele,rendszeressége.**

**Játék**

A játék a gyermekkor legfontosabb tevékenysége, ami segít a világ megismerésében és befogadásában, elősegíti a testi, értelmi, érzelmi és szociális fejlődést. A kisgyermeknevelő a játék feltételeinek (megfelelő hangulat, hely, idő, eszközök) biztosításával és nevelői magatartásával támogatja az elmélyült, nyugodt játéktevékenységet, a kreativitást. A kisgyermeknevelő a gyermek igényeitől és a helyzettől függően kezdeményez, esetenként mintát nyújt, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok alakulására. A kisgyermeknevelővel, a többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.

**A nyugodt játék feltételei:**

* + megfelelő napirend biztosítása
	+ a játékok helyes kiválasztása
	+ a gyermek kreativitásának segítése
	+ öntevékenység és a szabad választás lehetősége
	+ a felnőtt elismerése, ötletadása, az együttjátszás jelentősége
	+ kisgyermeknevelői állandóság
	+ nyugodt légkör
	+ a környezet megfelelő elrendezése
* a játékok elhelyezése és megfelelő mennyisége

Játszócsoportos foglalkozásta 2017. évben 2 alkalommal tartottunk játszócsoportos foglalkozást, melyen januárban39gyermek és szülője vett részt, novemberben43 kisgyermek és a szüleik.

Szülői értekezlet

Bölcsődén belül a szülői értekezlet a szülők általános és az adott gyermekcsoportra vonatkozó tájékoztatását, valamint a gyermekeket érintő, a szülőkkel közösen meghozandó döntések elősegítését szolgálja. Egy nevelési éven belül három alkalommal célszerű szülői értekezletet tartani (beszoktatások előtt, a beszoktatásokat követően és a nevelési év vége felé), de a bölcsődét, vagy az adott gyermekcsoportot érintő különleges helyzetekben rendkívüli szülői értekezlet összehívására is sor kerülhet.

Szülői értekezletet a 2017. év során márciusban és augusztusban tartottunk.Március hónapban az óvodába menő gyermekek szülei vettek részt az értekezleten. (20 fő), augusztusban egy tájékoztató szülői értekezlet volt a bölcsődei életről, az ingyenes bölcsőde étkezési ellátásáról, melyen 45 szülő vett részt.

Ének-zene foglalkozás

A bölcsődei ellátást nyújtó intézményben, szolgáltatónál sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a kisgyermeknevelő ének- és beszédhangja, spontán dúdolgatása, ritmusos szövegmondása, a dallam és ritmushangszerek hallgatása, megszólaltatása, a közös éneklés. A kisgyermek életkori sajátosságaihoz, egyéni fejlettségéhez, érzelmi, hangulati állapotához igazodó, felelősséggel kiválasztott és alkalmazott játékos mondókák, gyermekdalok, népdalok és értékes zeneművek felkeltik a kisgyermek érdeklődését, formálják esztétikai érzékenységét, zenei ízlését, segítik a hagyományok megismerését és továbbélését. A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmeket kelt, örömélményt, érzelmi biztonságot ad a kisgyermeknek. Az ismétlődések, a játékos mozdulatok megerősítik a zenei élményt, a zenei emlékezetet. Érzelmi alapon segítik az anyanyelv, a zenei anyanyelv elsajátítását, a személyiség fejlődését, hozzájárulnak a kisgyermek lelki egészségéhez, valamint a csoportban a derűs, barátságos légkör megteremtéséhez. A bölcsődei ellátást nyújtó intézményben, szolgáltatónál végzett zenei nevelés eredményes megvalósítása lehetőséget nyújt a kisgyermek további zenei fejlődésére.

**Fontos, hogy a gyermek számára :**

* + az ének a mondóka ne csak a nap egy bizonyos szakaszára korlátozódjék, hanem bármikor legyen lehetőségük e tevékenységekre.
	+ Legyen lehetőség az ünnepekhez kapcsolódó szokások, zenék, dalok megismerésére, a hagyományok ápolására.

**A gyermekek:**

* + szívesen és sokat énekelnek, mondókáznak
	+ a kiegyensúlyozott boldog gyermek spontán énekel, dallamokat, szövegeket talál ki
	+ szívesen hallgatja a kisgyermeknevelő éneklését, hangszerjátékát
	+ megtanulja, felismeri a különféle zörejeket, hangokat, társak és a hangszerek hangját
	+ képesek a természet és a környezet hangjainak finom eltéréseit megfigyelni
	+ figyelmesen hallgatják, élvezik a zenét.

Ének-zene bemutatót májusban szerveztünk, melyen 30 fő és hozzátartozója volt jelen.

Egyéb igénybe vehető szolgáltatásként használható intézményünkben a só-szoba.Orvosi javaslatra bölcsődéseink és külső igénybe vevők,látogathatják. (Egy kúra tíz alkalomból áll.) A 2017. évben 20 fő vette igénybe a szolgáltatást.

**A bölcsőde és a családok együttműködése:**

A hagyományokhoz híven 2017- ben is több közös programunk volt a szülőkkel, gyermekekkel közösen:

* + Februárban megtartottuk a farsangi mulatságot, ahol a szülők a gyerekekkel és a nagyobb testvérekkel, valamint a kisgyermeknevelők is jelmezbe öltöztek és farsangi versekkel, énekekkel szórakoztatták egymást.
	+ .Márciusban Húsvét alkalmából közös Nyuszivárást rendeztünk az udvaron, ahol élő kis nyuszikat simogathattak a gyermekek
	+ Áprilisban nyílt napot tartottunk a leendő kis bölcsődéseknek és szüleiknek
	+ Júniusban a gyermeknap nyújtott felejthetetlen élményt bölcsődéseinknek. Szülőkkel, testvérekkel együtt az intézmény udvarán élvezhették a gyermekek az arcfestést, ugrálóvárat, lovashintózást. Természetesen ezen a napon a fagyi sem maradhatott el.
	+ Az év utolsó közös programja a Mikulás ünnepség volt, amit a szülőkkel együtt ünnepeltek a gyerekek. A Városi Általános Iskola alsó osztályos diákjai adtak elő rövid zenés műsort, majd aTélapó átadta a gyermekeknek a várt csomagot, amit örömmel és izgatottan fogadtak. A Mikulásnak szülőkkel együtt közösen énekeltek a bölcsődések.

**A Bölcsődei ellátás igénybevételének módja, szabályai**

Bölcsődébe felvehetőek azok a kisgyermekek, akik szülei valamely okból kifolyólag nem tudják biztosítani napközbeni ellátásukat.

A felvételnél előnybe kell részesíteni azokat a gyermekeket, akiknek szociális, vagy egyéb hátrányok miatt egészséges fejlődése csak intézményi / bölcsődei / keretek között biztosítható a nevelése-gondozása.

A kisgyermek bölcsődei elhelyezését a szülő előzetes hozzájárulásával kezdeményezheti:

* Védőnő
* Házi orvos, házi gyermekorvos
* Szociális, illetve családgondozó
* Gyermekjóléti szolgálat
* Gyámhatóság

A bölcsődei ellátás megszűnik:

* A bölcsődei nevelési év végén, ha a gyermek a 3. életévét betöltötte.
* Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, akkor a 4. életévének betöltését követő augusztus 31-ig nevelhető és gondozható a bölcsődében.
* Ha a bölcsőde orvosának szakvéleménye szerint egészségi állapota miatt bölcsődében nem gondozható vagy magatartászavara veszélyezteti a többi gyermek fejlődését.
* Ha a szülő a Házirendet súlyosan megsérti.

Szakmai programunk az egészséges életmód és a testnevelés köré épül fel.

**Egészségvédelem, az egészséges életmód megalapozása a bölcsődében**

A harmonikus testi és lelki fejlődéshez szükséges egészséges és biztonságos környezet megteremtése. A primer szükségletek egyéni igények szerinti kielégítése. Az alapvető kulturhigiénés szokások kialakulásának segítése, életkori igényeknek megfelelő napirend kialakítása. A bölcsőde az intézményes egészségvédelem és az egészséges életmódra nevelés első lépcsője,

A rugalmas, a kisgyermek életkorához, egyéni fejlettségi szintjéhez és az évszakhoz igazodó napirend biztosítja az életkornak megfelelő változatos és egészséges táplálkozást, a játék, a mozgás, a szabad levegőn való aktív tevékenység és pihenés feltételeit. Az egészséges életmód, az egészségnevelés érdekében törekedni kell az alapvető kultúrhigiénés szokások kialakítására. Mindezt egészségnevelési programon keresztül valósítja meg intézményünk.

A prevenciós feladatok megvalósításába szükség esetén speciális szakembereket is bevonunk, mint pl.: gyermekorvos, dietetikus, gyógypedagógus, pszichológus, mentálhigiénés szakember, gyermekfogszakorvos stb.

Elsősorban preventív szerepet tölthet be, de a sajátos nevelési igényű, illetve a korai fejlesztésre és gondozásra jogosult, a magatartás- vagy fejlődési problémákkal küszködő kisgyermekek esetében korrektív lehetőségeket hordoz, az intézmény lehetőségeihez mérten kialakított, a nagymozgások gyakorlásához, különféle mozgásfejlesztéshez szükséges eszközökkel felszerelt szoba vagy erre a célra alkalmas helyiség, fejlesztő -, zene-, mese- vagy alkotóterápiás szoba.

Preventív tevékenységnek számít továbbá, hogy a bölcsődében napi rendszerességgel biztosítjuk:

* a megfelelő időtartamú szabad levegőn tartózkodást játék és alvás formájában;
* a megfelelő étrendet,
* folyadékpótlást,
* vitaminellátást,
* a fejlődéshez szükséges anyagok bevitelét.

**Lelki egészségvédelem:**

A gyermeknek szüksége van arra, hogy mindig feltétel nélkül szeressék. A nap minden pillanatában kell, hogy érezze az őt körülvevő környezet megnyugtató kellemes közvetlenségét. Feladatunk: a nagy érzelmi biztonság adása, tettekben megnyilvánuló valódi szeretetkapcsolat megélése. /szemkontaktus, testi érintés, megerősítő dícsérő szavak, a gyermekre irányuló figyelem/.

Szabad, derűs, kellemes légkör megteremtése, a színek, fények, illatok, kelmék, a muzsika varázslatos hatásaival. A jóra, szépre való törekvés, a „rossz” elvetése.

**Gondozási, egészségvédelmi szokások alakítása:**

A gondozás bensőséges interakciós helyzet a kisgyermeknevelő és gyermek között, amelynek elsődleges célja a gyermek fizikai, testi szükségleteinek maradéktalan kielégítése.

A személyes és a szociális kompetenciák kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait a felnőtt megerősítéssel, dicsérettel jutalmazza, ami növeli az együttműködési kedvet. A gondozási helyzetekben sem érvényesülhet teljesítményelvárás. Lényeges, hogy elegendő idő álljon rendelkezésre, mivel az egyes mozzanatok megtanulása gyakorlást igényel. A felnőttel való kommunikáció érzelmi töltése, a kisgyermeknevelőnek a gyermekről adott jelzései kihatnak az önelfogadásra, a személyiség egészséges alakulására.

A gondozás minősége jelentős mértékben befolyásolja a szokások kialakulását és az önállósodás folyamatát.

Kialakításában figyelembe vesszük az otthonról és az elmúlt évben kialakított szokásokat. A tevékenységet oldott légkörben végezzük, az egyéni bánásmód elvét alkalmazzuk. A tisztálkodási szokásokat a családdal összehangoljuk. Biztatjuk a szülőket az önállóság elvárására. A folyékony szappan és szükség esetén a körömkefe használata váljon igényükké, ne pancsoljanak feleslegesen a fürdőszobában.

Az orrfújáshoz szükséges papír zsebkendő a gyermekek által elérhető kosárban van a csoportszobában. A nagyobbak már szükség esetén önállóan használják, majd dobják a szemetesbe.

**Mozgásfejlődés segítése:**

A csecsemő- és kisgyermekkor az alapvető mozgásformák kialakulásának és fejlődésének időszaka. A kisgyermekek mozgásigénye rendkívül nagy, számukra örömforrás a mozgás. Ezért a szobában és az udvaron is biztosítani kell a minél nagyobb mozgásteret, a mozgásfejlesztő játékokat. A játékeszközökkel szemben elvárás, hogy felkeltsék az érdeklődést, fenntartsák a mozgásaktivitást és használatuk biztonságos legyen.

Biztosítani kell a környezet balesetmentességét és a veszélyforrások kiküszöbölését. Csecsemőknek olyan játszóhelyet kell biztosítani, amely védett, de elegendő hely áll rendelkezésre, például: hempergő, elkerített szobasarok.

A nagymozgásos játékokra a szabadban, az udvaron és a teraszon több lehetőség nyílik, mint a szobában. Még több lehetőséget kínál a benti nagymozgásos játékokkal felszerelt külön helyiség használata. Minél változatosabb mozgásra van lehetősége a kisgyermekeknek, annál nagyobb örömüket lelik a játékban.

A mozgásfejlesztő eszközök használata során a kisgyermekek szabadon próbálhatják, végezhetik az egyes mozgásformákat, fejlődik mozgáskoordinációjuk, harmonikussá válik a mozgásuk. Az önállósági törekvések támogatása során a gondozási műveletekben való aktív részvétel lehetőséget ad a praktikus mozgások gyakorlására, finomítására.

**A kisgyermeknevelő feladata**:

* + megfelelő napirenddel elegendő idő biztosítása
	+ megfelelő hely, környezet és mozgásfejlesztő eszközök biztosítása
	+ derűs, biztonságos légkör megteremtése, amiben a gyermek a legtöbbet mozoghat.

Levegőztetés gyakorlata

Bölcsődénkben a gyermekek levegőztetése a szabadban való játékkal valósul meg. Fontos a szabad levegő kedvező hatásainak felhasználása a gyermek egészséges (testi, lelki, értelmi, szociális és érzelmi) fejlődése elősegítésének érdekében. A szabadban sok inger éri a gyermeket, tágítja ismeret- és látókörét, fenntartja érdeklődését a környezetével szemben. A játéklehetőségek az évszaktól, az időjárástól, a helyi adottságoktól, a gyermek fejlettségi szintjétől függenek. Nem visszük levegőre a 3 év alatti gyermekeket, ha sűrű köd, zuhogó eső, orkánszerű szél, szmog van. A borús idő, a csendes eső, az enyhe havazás, a közepes erősségű szél azonban nem akadálya a levegőzésnek.

Mindig abban a napszakban levegőztetjük a gyermekeket, amikor a levegő hőmérséklete a legkevésbé tér el a kívánatos szobahőmérséklettől. Télen is figyelünk a megfelelő levegőztetésre.Ebben az esetben azt az elvet követjük, hogyamíg a levegőztető helyen -5°C alá nem süllyed a hőmérsékletlehetséges levegőztetni, a csecsemőket is. Ilyenkor a délelőtti órák a legmegfelelőbbek, nyáron a reggel, a kora délelőtt és a késő délután.

Tavasztól őszig szinte az egész napot a szabadban töltik a kisgyermeknevelők a gyermekekkel. Ilyenkor a dolgozók figyelnek arra, hogy a gyermekeket rétegesen öltöztessék fel. Télen szintén fontos odafigyelni a gyerekek réteges öltöztetésére, de az öltöztetésnél arról sem szabad megfeledkezni, hogy élvezhessék a szaladgálás örömét.

Az udvaron tartózkodás függ a levegőszennyezettségtől, az időjárástól és a bölcsőde megfelelő személyi feltételeinek meglététől.

A szabadban való tartózkodásnak lényeges alapfeltétele az optimális tárgyi környezet is, a biztonságos játszóudvar. A gyermekek a játszás örömét mozgásfejlesztő játékokkal, beépített fejlesztő játékokkal, párakapuval és homokozó használatával élheti át.

Árnyékolás

A napfény káros hatása és a kisgyermek bőrének érzékenysége miatt fokozott figyelmet kellfordítani a napvédelemre, ezért ügyelünk arra, hogy:

* 10 és 15 óra között neérje a gyermekeket közvetlen sugárzás;
* fényvédő krémet használunk minden udvarra menetel előtt, a gyermekek megfelelő bekenése a kisgyermeknevelők feladata
* az erős napfénytől sapkával, lenge ruhába történő öltöztetéssel védjük a gyermekeket

Árnyékolót szükség szerint kell használni. Intézményünkben kitekerős napernyő áll rendelkezésre.

Vitaminok és ásványi anyagok fontossága

A bölcsődének figyelemmel kell kísérnie az angolkór, a fogászati, a védőoltás, vitamin és ásványi anyag profilaxist, és ezt a bölcsődeorvosnak a gyermek egészségügyi törzslapon nyilván kell tartania. Gondot kell fordítani a vitamin és ásványi anyag kellő mennyiségű bevitelére, melynek fontosságáról a bölcsődeorvos a szülőket tájékoztatja.

Folyadékpótlás

A tízórai egy héten kétszer valamilyen 100 %-os gyümölcslé, a többi napon zöldség, gyümölcs. Jó időben nagyobb a folyadékszükséglet. Az elmélyült játékban nem zavarják meg a kisgyermeknevelők a gyermekeket, ezért inkább körbeviszik a tálcát, és kínálgatják a gyermekeknek a folyadékot. Gyermekek ugyan is elmerülhetnek a játékban, így elfelejtenek inni, ezért kell kínálnunk őket gyakrabban folyadékkal, hiszen az ő szervezetük érzékenyebben reagál az elégtelen italfelvételre.Nagyon fontos, hogy a gyermek ne száradjon ki, azonban a túlzott folyadékbevitel étvágytalanná teheti.

Folyadékpótlásra az *ivóvíz*en kívül kizárólag *világosra főzött* és legfeljebb a nyersanyagkiszabati útmutató szerint megengedett mértékben édesített *tea* vagy *szénsavmentes ásványvíz* adható.

Szájhigiéné

Fontos a gyermek fog- és szájbetegségeinek megelőzése, beleértve a harapási rendellenességeket is. Tehát nemcsak a fogszuvasodás megelőzéséről van szó, hanem azzal

összefüggésben komplex prevencióról.

A gyakorlatként alkalmazott korszerű étkezési szabályok, a cukorfogyasztás csökkentése, a

rágásra nevelés és az édes italok helyetti vízadás már önmagukban is fogászati prevencióként

szolgálnak.

A szokáskialakítás céljából a bölcsődei csoportjainkban 2 éves korban elkezdjük a szájöblítés bevezetését, ennek folytatásaként néhány hónapos gyakorlás után a fogkrém nélküli, majd az óvodába történő átmenet környékén a borsónyi fluoridos gyermekfogkrémmel végzett fogmosást.

A prevenciós célja:

* Jó szájhigiéne kiépítése a korai évektől
* Biztosítani az egészséges „fogbarát” környezetet az bölcsődében és otthon
* Motiválni a szülőket és a kisgyermeknevelőket, hogy ellenőrizzék a helyes szájhigiénét
* Információt gyűjteni a szájhigiénés szokásokról, fogászati státusról és a betegségekről
* A részt vevő gyermekek fogai állapotának éves nyomon követése három éven keresztül
* Az egyén magatartása azaz viselkedése, reakciója a külvilág ingereire, hiszen ez alakítja életstílusát, életvezetését. A magatartás szoros összefüggésben van az általános testi és lelki egészség megőrzésére irányuló törekvésekkel

Kézhigiéné

Az egyén számára az egész életen át feltételes reflexként kell működnie a WC-használat utáni, illetve az étkezés előtti kézmosásnak. Célszerű, hogy ennek alapjai már kistipegő korra nyúljanak vissza. A már járni tudó gyermeket engedni kell egyedül menni a vízcsaphoz, segítünk annak megnyitásában, esetleg együtt végezzük vele a tevékenységet. A gyakorlás során eredményesséválik a kézmosás. A szabályos és eredményes kézmosás csak fokozatosan alakul ki. A gyermek próbálkozásait dicsérjük, hogy önbizalma fokozódjék. A kézmosás az alap. Bölcsődébe érkezéskor a szülő közös kézmosás után adja át a gyermekét a kisgyermeknevelőnek a csoportban. Tudatosítani kell a gyermekekben, hogy rendszeres kézmosással a betegségek, fertőzések java része megelőzhető. Tudatosítani kell bennük azt is, hogy a WC-használatot követően, az étkezések előtt mindig mossanak kezet.

Célunk:

* a gyermekek saját szükségleteiknek megfelelően, önállóan használják a mosdót,
* csoportosan csak az étkezések előtt és után mennek a gyermekek a mosdóba, egyébként igényeik szerint veszik használatba,
* rendkívüli figyelmet fordítunk arra, hogy a gyermekek minden ebéd után megmossák a fogukat a saját jelükkel ellátott fogkeféikkel, amelyeket szükség szerint, de minimum 2 havonta cserélünk,
* megtanítjuk őket arra, hogy használat után a fogmosó eszközöket kimosva, tisztán rakják vissza a megfelelő, saját jelükkel ellátott helyére,
* minden WC-használat után kézmosásra szoktatjuk a gyermekeket,
* arra tanítjuk őket, hogy kézmosáskor a hosszú ujjú ruháikat mindig húzzák fel,
* megtanítjuk nekik a folyékony szappan használatát is, hogy se túl sokat, se túl keveset ne használjanak és kézmosás után a saját jelükkel ellátott törülközőbe töröljék kezüket, utána pedig a megfelelő, jellel ellátott helyre akasszák vissza azt,
* minden gyermeknek saját jellel ellátott fésűje van, amelynek rendeltetésszerű használatára szintén megtanítjuk őket.

**Szolgáltatások a bölcsődében:**

* játszócsoport
* gyermekfelügyelet
* sószoba
* ének-zene foglalkozás
* rugalmas nyitvatartási

**2017. év statisztikai adatai**

**Gyermekekkel összefüggő adatok:**

* Teljesített gondozási napok száma : 7.991
* Naponta beírt gyermekek száma: 9.417
* Nyitvatartási napok száma: 233

**Átlag férőhely kihasználtság 2017. évben**

* Beíratott gyermekekhez viszonyítva: 84,2 %
* Gondozott gyermekekhez viszonyítva: 71,4 %

**Étkezési adatai havi bontásban:**

Január:

* normál étkező: 19 fő /térítési díjat is fizetnek/
* ingyenes: 29 fő

ebből: Ncs: 1 fő /nagycsaládos/

HH: 2 fő/Hátrányos Helyzetű/

Rgyv: 4 fő/Rendszeres Gyermekvédelmi Kedvezményezett/

gondozási díjat: 41 fő fizetett

+ 1 fő Tej – tojásmentes diétán volt /az ő ellátása a Népjóléti Szolgálat Konyhájáról volt biztosítva/

Február:

* normál étkező: 20 fő + 2 fő diétás
* ingyenes: 26 fő

Ncs: 1 fő

HH: 2 fő

Rgyv: 3 fő

gondozási díjat 41 fő fizetett

Március.

* normál étkező: 20 fő + 2 fő diétás
* ingyenes: 26 fő

Ncs: 1 fő

HH: 2 fő

Rgyv. 3 fő

gondozási díjat:41 fő fizetett

Április:

* normál étkező: 20 fő + 2 fő diétás
* ingyenes. 26 fő

Ncs: 1 fő

HH: 2 fő

Rgyv: 3 fő

gondozási díjat 41 fő fizetett

Május:

* normál étkező: 19 fő + 3 fő diétás
* ingyenes: 26 fő

Ncs: 1 fő

HH: 2 fő

Rgyv: 3 fő

SNI: 1 fő

gondozási díjat 39 fő fizetett

Június:

* normál étkező: 19 fő + 3fő diétás
* ingyenes: 26 fő

Ncs: 1 fő

SNI: 1 fő

HH: 2 fő

Rgyv: 3 fő gondozási díjat 39 fő fizetett

Július:

* normál étkező: 19 fő + 2 fő diétás
* ingyenes: 26 fő

Ncs: 1 fő

SNI: 1 fő

HH: 2 fő

Rgyv: 3 fő

gondozási díjat 39 fő fizetett

Augusztus.

* normál étkező: 21 fő + 1 fő tejmentes diéta
* ingyenes: 45 fő

Ncs: 1 fő

SNI: 1 fő

HH: 2 fő

Rgyv: 2 fő

gondozási díjat 46 fő fizetett

Szeptember:

* normál étkező: 12 fő + 1 fő tejmentes diéta
* ingyenes: 30 fő

Ncs: 3 fő

Rgyv: 4 fő

SNI: 1 fő

HH: 2 fő

HHH: 1 fő gondozási díjat 34 fő fizetett

Október:

* normál étkező: 15 fő + 1 fő tejmentes diéta
* ingyenes: 31 fő

Ncs: 4 fő

SNI: 1 fő

HH: 2 fő

HHH: 1 fő

Rgyv: 4 fő gondozási díjat 35 fő fizetett

November:

* normál étkező: 15 fő + 1 fő tejmentes diéta /11.14 – ig/
* ingyenes: 32 fő

SNI: 1 fő

HH: 2 fő

HHH: 1 fő

Rgyv: 4 fő

Ncs: 3 fő gondozási díjat 36 fő fizetett

December:

* normál étkező: 15 fő
* ingyenes: 32 fő

SNI: 1 fő Rgyv: 4 fő

HH: 2 fő Ncs: 3 fő

HHH: 1 fő

gondozási díjat 36 fő fizetett

**ÖSSZEGZÉS**

Az egyes szolgáltatások által **ellátott személyek számában** jelentős változás nem történt. Az ellátás megszűnésének oka többnyire a lakcímváltozás, elhalálozás és a más szolgáltatás igénybevételére módosulás volt.

A **személyi feltételek** tekintetében elmondható, hogy bár jelenleg még zavartalan, biztonságos az ellátás megszervezése, de egyre nehezebb a megfelelő végzettségű (főiskolai szociális munkás, szakápoló) és gyakorlattal rendelkező empatikus szakember alkalmazása.

Az egyes intézményegységeknél a folyamatosan szigorodó jogszabályi előírásoknak és a magas szintű szakmai elvárásoknak megfelelően folyt a munka az elmúlt év folyamán. Az ellátottak számára az intézmény dolgozói személyre szabott ellátást biztosítottak a szociális munka etikai kódexében megfogalmazottak figyelembe vételével.

A Népjóléti Szolgálat szervezeti struktúrája lineáris funkcionális. A szervezeten belüli elsődleges munkamegosztás a szervezeti funkciók szerint történik. A döntési jogkörök centralizációja a jellemző. A kommunikációs csatornák a szervezeti egységek között kölcsönösségen alapulnak.

A szervezet képes a folyamatok standardizáltságának köszönhetően gyorsan reagálni az őt ért kihívásokra, továbbá képes erőforrásait mozgósítani, ha átcsoportosítás szükséges. Az egységek közötti együttműködést a kölcsönösség jellemezte, nincs köztük alá-fölérendeltségi viszony, hiszen ezt követeli meg a rendszerszemléletű szociális munka. Ellátotti köreink és azok probléma együttese sok esetben több szolgáltatástípus adekvát válaszát igényelték.

Kérem a tisztelt Fenntartót beszámolónk elfogadására, valamint arra, hogy működésünk feltételrendszerét az elkövetkezendő években ellátottainak érdekében a szükségleteknek megfelelően biztosítani szíveskedjenek.

MELLÉKLET

Házi segítségnyújtás:

|  |  |  |  |  |  |
| --- | --- | --- | --- | --- | --- |
| Település | Előző év dec.31. létszám/ fő | Ellátásba vett | Megszűnés/fő | Ellátottak száma összesen | 2017.december 31-én  létszám/fő |
| *Celldömölk* | 127 | 32 | 50 | 159 | 109 |
| *Kemenessömjén* | 11 | 1 | 2 | 12 | 10 |
| *Borgáta* | 0 | 0 | 0 | 0 | 0 |
| *Egyházashetye* | 5 | 0 | 2 | 5 | 3 |
| *Köcsk* | 17 | 0 | 2 | 17 | 15 |
| *Nemeskocs* | 8 | 0 | 4 | 8 | 4 |
| *Nagysimonyi* | 11 | 1 | 3 | 12 | 9 |
| *Mesteri* | 4 | 0 | 4 | 4 | 0 |
| *Kemeneskápolna* | 1 | 1 | 2 | 2 | 0 |
| *Tokorcs* | 8 | 0 | 0 | 8 | 8 |
| *Mersevát* | 3 | 0 | 3 | 3 | 0 |
| *Ostffyasszonyfa* | 8 | 2 | 3 | 10 | 7 |
| *Összesen* | 203 | 37 | 75 | 240 | 165 |

1. *számú táblázat Az ellátottak településenkénti megoszlása*

Jelzőrendszeres házi segítségnyújtás

|  |  |  |  |  |  |  |
| --- | --- | --- | --- | --- | --- | --- |
| **Ssz.** | **Település** | **2016. évi zárólétszám** | **Tárgyév folyamán ellátásba vettek** | **Tárgyév folyamán ellátásból kikerültek** | **Ellátottak száma összesen a tárgyév során** | **2017. évi zárólétszám** |
| **1** | **Celldömölk** | 53 | 4 | 36 | 57 | 21 |
| **2** | **Jánosháza** | 8 | 1 | 2 | 9 | 7 |
| **3** | **Karakó** | 2 | 0 | 0 | 2 | 2 |
| **4** | **Keléd** | 5 | 0 | 2 | 5 | 3 |
| **5** | **Kemeneskápolna** | 2 | 0 | 1 | 2 | 1 |
| **6** | **Kemenesmihályfa** | 1 | 0 | 0 | 1 | 1 |
| **7** | **Kemenessömjén** | 8 | 0 | 7 | 8 | 1 |
| **8** | **Mersevát** | 5 | 0 | 3 | 5 | 2 |
| **9** | **Mesteri**  | 2 | 0 | 2 | 2 | 0 |
| **10** | **Nagysimonyi** | 7 | 1 | 6 | 8 | 2 |
| **11** | **Nemeskeresztúr** | 3 | 0 | 3 | 3 | 0 |
| **12** | **Nemeskocs** | 2 | 0 | 1 | 2 | 1 |
| **13** | **Ostffyasszonyfa** | 1 | 1 | 1 | 2 | 1 |
| **14** | **Tokorcs** | 1 | 0 | 1 | 1 | 0 |
| **ÖSSZESEN** | **100** | **7** | **65** | **107** | **42** |

*1. táblázat- Ellátotti létszám településenkénti alakulása*

|  |  |
| --- | --- |
| **Az ellátásból történő kikerülés okai 2017. évben** | **Ellátásból kikerült személyek száma (fő)** |
| Elhalálozás | **7** |
| Bentlakásos intézménybe kerülés | **2** |
| Kórházba kerülés | **0** |
| Saját kérésre | **4** |
| Gondozó, hozzátartozó kérésére | **0** |
| Alkalmatlanság a rendszer kezelésére | **0** |
| Egyéb (felsorolás): a térítési díj bevezetését követően az ellátott visszamondta a szolgáltatást | **52** |
| Összesen: | **65** |

*2. táblázat- Az ellátásból történő kikerülés okai*

|  |  |
| --- | --- |
| **Szociális rászorultság oka** | **Szociálisan rászorultak száma 2017. 12. 31-én (fő)** |
| Egyedül élő 65 év feletti személy  | 36 |
| Egyedül élő súlyosan fogyatékos személy | 1 |
| Egyedül élő pszichiátriai beteg | **0** |
| Kétszemélyes háztartásban élő 65 év feletti, illetve súlyosan fogyatékos vagy pszichiátriai beteg személy | 5 |
|  **a) Szociálisan rászorult személyek száma összesen:** | 42 |
| **Szociálisan nem rászorultak száma 2017. 12. 31-én (fő)** |
|  **b) Szociálisan nem rászorultak száma összesen:** | **0** |
| **Összesen: a)+b)** | 42 |

*3. táblázat- Szociális rászorultság oka*

Szenvedélybetegek részére nyújtott közösségi ellátás

|  |  |  |  |  |  |
| --- | --- | --- | --- | --- | --- |
| **BNO kód szerinti besorolás (fő)** | **I. n.év** | **II. n.év** | **III. n.év** | **IV. n.év** | **Éves átlag** |
| F10 - Alkohol okozta mentális- és viselkedészavarok | 32,00 | 30,73 | 30,52 | 30,17 | 30,85 |
| F11 - Opiátok okozta mentális- és viselkedészavarok | 0,00 | 0,00 | 0,00 | 0,00 | 0,00 |
| F12 - Cannabis és származékai okozta mentális- és viselkedészavarok | 0,00 | 0,00 | 0,00 | 0,00 | 0,00 |
| F13 - Nyugtatók és altatók okozta mentális- és viselkedészavarok | 6,00 | 5,13 | 5,00 | 5,00 | 5,28 |
| F14 - Kokain használata által okozott mentális- és viselkedészavarok | 0,00 | 0,00 | 0,00 | 0,00 | 0,00 |
| F15 - Egyéb stimulánsok (pl.: koffein) okozta mentális- és viselkedészavarok | 1,00 | 1,00 | 1,00 | 1,83 | 1,20 |
| F16 - Hallucinogének által okozott mentális- és viselkedészavarok | 0,00 | 0,00 | 0,00 | 0,00 | 0,00 |
| F17 - Dohányzás okozta mentális- és viselkedészavarok | 1,00 | 1,00 | 1,00 | 1,00 | 1,00 |
| F18 - Illékony oldószerek okozta mentális- és viselkedészavarok | 0,00 | 0,00 | 0,00 | 0,00 | 0,00 |
| F19 - Többféle drog és egyéb pszihoaktiv anyagok okozta m.- és vz. | 1,00 | 1,00 | 1,00 | 1,00 | 1,00 |
| Egyéb (F1020 - Alkohol okozta dependencia, szindróma) | 1,00 | 1,00 | 1,00 | 1,00 | 1,00 |
| **Mindösszesen (fő)** | **42,00** | **39,86** | **39,52** | **40,00** | **40,33** |

*1. táblázat- Az ellátottak BNO kód szerinti megoszlása*

|  |  |  |  |  |  |  |
| --- | --- | --- | --- | --- | --- | --- |
| **Ssz.** | **Település** | **2016. évi zárólétszám** | **Tárgyév folyamán ellátásba vettek** | **Tárgyév folyamán ellátásból kikerültek** | **Ellátottak száma összesen a tárgyév során** | **2017. évi zárólétszám** |
| **1** | **Celldömölk** | 23 | 3 | 3 | 26 | 23 |
| **2** | **Jánosháza** | 7 | 0 | 0 | 7 | 7 |
| **3** | **Kemeneskápolna** | 1 | 0 | 0 | 1 | 1 |
| **4** | **Kemenesmagasi** | 2 | 0 | 0 | 2 | 2 |
| **5** | **Kemenesmihályfa** | 1 | 0 | 0 | 1 | 1 |
| **6** | **Kenyeri** | 2 | 0 | 1 | 2 | 1 |
| **7** | **Nagysimonyi** | 2 | 0 | 1 | 2 | 1 |
| **8** | **Nemeskeresztúr** | 1 | 0 | 0 | 1 | 1 |
| **9** | **Nemeskocs** | 1 | 0 | 0 | 1 | 1 |
| **10** | **Pápoc** | 1 | 0 | 0 | 1 | 1 |
| **11** | **Ostffyasszonyfa** | 1 | 0 | 0 | 1 | 1 |
| **ÖSSZESEN** | **42** | **3** | **5** | **45** | **40** |

*2. .táblázat- Ellátotti létszám településenkénti alakulása a 2017. év folyamán*

Támogató szolgálat

|  |  |
| --- | --- |
| Celldömölk | 13 fő |
| Boba | 2 fő |
| Jánosháza | 3 fő |
| Kemenessömjén | 1 fő |
| Kemenesszentmárton | 1 fő |
| Vönöck | 1 fő |
| Köcsk | 1 fő |
| Mersevát | 2 fő |
| Mesteri | 1 fő |
| Nagysimonyi | 3 fő |
| Nemeskocs | 1 fő |
| Ostffyasszonyfa | 1 fő |
| Szergény | 1 fő |
| Csabrendek | 4 fő |
| Gyepükaján | 1 fő |
| Nemeshany | 1 fő |
| Sümeg | 15 fő |
| Sümegprága | 2 fő |
| **Összesen** | **54 fő** |

*1. számú táblázat az ellátottak településenkénti megoszlása*

|  |  |
| --- | --- |
| Celldömölk | 13 fő |
| Boba | 2 fő |
| Jánosháza | 3 fő |
| Kemenessömjén | 1 fő |
| Kemenesszentmárton | 1 fő |
| Vönöck | 1 fő |
| Köcsk | 1 fő |
| Mersevát | 2 fő |
| Mesteri | 1 fő |
| Nagysimonyi | 3 fő |
| Nemeskocs | 1 fő |
| Ostffyasszonyfa | 1 fő |
| Szergény | 1 fő |
| **Összesen:** | **31 fő** |

1. *számú táblázat az ellátottak megoszlása Celldömölk és térségében*

|  |  |
| --- | --- |
| Csabrendek | 4 fő |
| Gyepükaján | 1 fő |
| Nemeshany | 1 fő |
| Sümeg | 15 fő |
| Sümegprága | 2 fő |
| **Összesen** | **23 fő** |

1. *számú táblázat az ellátottak megoszlása Sümeg és térségében*

|  |  |  |
| --- | --- | --- |
| Hónap | Személyi segítés | Személyi szállítás |
| segítés | segítés aut. | kísérés | kísérés aut. | segítés összesen |
| Január | 168, 4999 | 1,5 | 164,9166 | 77,875 | 412,7915 | 1075,376 |
| Február | 124,9999 | 1,5 | 147,8333 | 24,5 | 298,8332 | 844,22 |
| Március | 230,3333 | 12,75 | 172,3332 | 63,25 | 478,6665 | 1172,164 |
| Április | 187,3332 | 22,5 | 118,1666 | 47,875 | 375,8748 | 913,618 |
| Május | 210,3332 | 14,75 | 164,9166 | 64 | 453,9998 | 1114,208 |
| Június | 237,1666 | 9 | 97,3332 | 30,875 | 374,3748 | 687,996 |
| Július | 179,4999 | 7,5 | 0 | 0 | 186,9999 | 0 |
| Augusztus | 262,3333 | 16 | 0 | 0,25 | 278,5833 | 0 |
| Szeptember | 149,8333 | 4,5  | 140,25 | 95,25 | 389,8333 | 1066,334 |
| Október | 157,1666 |  7,5  | 129,5 | 94 | 388,1666 | 1036,966 |
| November |  159,1666 |  3 | 128,0833 | 94,875 | 385,1249 | 1003,486 |
| December | 161,8333 |  4,5 |  101,9166 |  72,625 | 340,8749 | 809,136 |
| ÖSSZESEN |  **2228,4991** | **105**  |  **1365,2494** |  **665,375** | **4364,1235** | **9723,504** |

1. számú táblázat - Az ellátotti terület feladatmutatóinak alakulása

Szociális étkezés

|  |  |  |  |  |
| --- | --- | --- | --- | --- |
| **Település** | **Kezdő létszám** | **Új igénybevevők** | **Megszűnt ellátottak** | **Záró létszám** |
| **Szolg. típusa** | csak ebéd | ebéd +kiszáll. | csak ebéd | ebéd +kiszáll. | csak ebéd | ebéd +kiszáll. | csak ebéd | ebéd +kiszáll. |
| **Celldömölk** | 99 | 88 | 33 | 35 | 17 | 31 | 115 | 92 |
| **Nagysimonyi** | - | - | - | - | - | - | - | - |
| **Egyházashetye** | - | 3 | - | - | - | 1 | - | 2 |
| **Köcsk** | - | 2 | - | - | - | - | - | 2 |
| **Nemeskocs** | - | 7 | - | - | - | 7 | - | - |
| **Mesteri** | 1 | 3 | - | - | - | 1 | 1 | 2 |
| **Mersevát** | 2 | 7 | 2 | - | - | 1 | 4 | 6 |
| **Boba** | - | - | - | - | - | - | - | - |
| **Kemenessömjén** | - | - | - | - | - | - | - | - |
| **Tokorcs** | - | - | - | - | - | - | - | - |
| **Összesen** | **212** | **70** | **58** | **224** |

1. számú táblázat - Az ellátotti terület létszámadatai

Szociális konyha

|  |
| --- |
| Kórház, Intaháza 25.153,36 |
| Gondozóház 12.866 |
| Idős otthon 7.310 |
| Kórház ellátottak 22.804,81 |
| I klub 3.172,80 |
| II Klub 6.119,85 |
| Fogyatékosok Idős 81,95 |
| Fogyatékosok nappali ellátás 376,75 |
| Mersevát Idősek Klubja 1.370,55 |
| szoc étkezők 19.427,10 |
| kórházi alkalmazotti étkezők 1.563,10  |
| népjóléti alkalmazottak 1.221,55 |
| vendégek 7.833,10 |
| szünidei étkezők 1.283 |
| diétás étkezők/vendég és speciális / 1.322,75 |
| Mesevár Óvóda 2.464 |
| bölcsőde 8.464,50 |

1. számú táblázat

Család- és Gyermekjóléti Központ

|  |  |  |  |  |  |
| --- | --- | --- | --- | --- | --- |
| **Település neve** | **Védelembe vett** | **Ideiglenes hatállyal elhelyezett** | **Nevelésbe vett** | **Utógondozott** | **Összesen:** |
| **Celldömölk (gesztor)** | 59 | 2 | 51 | 1 | 113 |
| Boba | 7 | - | 1 | - | 8 |
| Borgáta | - | - | - | - | - |
| Csönge | 3 | - | 1 | - | 4 |
| Duka | 1 | - | 2 | - | 3 |
| Egyházashetye | - | - | 2 | - | 2 |
| Jánosháza | 29 | 6 | 7 | - | 42 |
| Karakó | 2 | 2 | - | - | 4 |
| Keléd | - | - | 1 | - | 1 |
| Kemeneskápolna | - | - | - | - | - |
| Kemenesmagasi | 28 | - | 6 | - | 34 |
| Kemenesmihályfa | 1 | - | 7 | - | 8 |
| Kemenespálfa | - | - | 6 | - | 6 |
| Kemenessömjén | - | - | 2 | - | 2 |
| Kemenesszentmárton | - | - | 4 | - | 4 |
| Kenyeri | 4 | - | 2 | - | 6 |
| Kissomlyó | - | - | - | - | - |
| Köcsk | 4 | - | 1 | - | 5 |
| Mersevát | - | - | - | - | - |
| Mesteri | 3 | - | - | - | 3 |
| Nagysimonyi | 2 | - | 7 | - | 9 |
| Nemeskeresztúr | 1 | - | - | - | 1 |
| Nemeskocs | 1 | - | 1 | - | 2 |
| Ostffyasszonyfa | - | - | 3 | - | 3 |
| Pápoc | - | - | - | - | - |
| Szergény | - | - | - | - | - |
| Tokorcs | 2 | - | - | - | 2 |
| Vönöck | 2 | - | 5 | - | 7 |
| **Összesen** | 149 | 10 | 109 | 1 | **269** |

1. számú táblázat- Az ellátott gyermekek száma 2017-ben

|  |  |  |
| --- | --- | --- |
| **Szakmai tevékenységek száma 2017-ben** | **tevékenységek száma** | **kiskorúak száma** |
| Esetkonferencián való részvétel | 88 | 190 |
| Első védelembe vételi tárgyaláson való részvétel | 39 | 60 |
| Felülvizsgálati tárgyaláson való részvétel: nevelésbe vétel esetén | 16 | 40 |
| Felülvizsgálati tárgyaláson való részvétel: védelembe vétel esetén | 39 | 78 |
| Elhelyezési értekezleten, ill. tárgyaláson való részvétel | 6 | 8 |
| Családlátogatás | 1259 | 243 |
| Környezettanulmány készítésében való közreműködés | 26 | 60 |
| Környezettanulmány készítése önállóan | 20 | 23 |
| **Összesen:** | **1493** | **702** |

1. *számú táblázat*

Család- és Gyermekjóléti Szolgálat

|  |  |  |  |
| --- | --- | --- | --- |
|  **Település neve** | **szociális segítő tevékenység együttműködés alapján****(fő)** | **egyszeri****ügyintézésbe bevon személyek (fő)** | **2017-es év során nyilvántartott veszélyezetett kiskorúak száma (fő)** |
| **Celldömölk** | 255 | 215 | 132 |
| **Nemeskocs** | 3 | 5 | 1 |
| **Mesteri** | 5 | 1 | 3 |
| **Mersevát** | 0 | 4 | 0 |
| **Ostffyasszonyfa** | 5 | 7 | 2 |
| **Nagysimonyi** | 20 | 45 | 8 |
| **Tokorcs** | 8 | 9 | 5 |
| **Kemenesmihályfa** | 12 | 21 | 7 |
| **Kemenessömjén** | 10 | 12 | 4 |

1. *számú táblázat -Szolgálatnál megjelent személyek és családok száma*

|  |  |  |  |
| --- | --- | --- | --- |
|  **Település neve** | **szakmai tevékenység: információ nyújtás, tanácsadás, segítő beszélgetés, ügyintézéshez segítségnyújtás****(alkalom)** | **családlátogatás****(alkalom)** | **adományközvetítés** |
| **Celldömölk** | 2046 | 816 | 216 |
| **Nemeskocs** | 58 | 24 | 3 |
| **Mesteri** | 46 | 26 | 4 |
| **Mersevát** | 0 | 0 | 2 |
| **Ostffyasszonyfa** | 60 | 28 | 6 |
| **Nagysimonyi** | 482 | 121 | 44 |
| **Tokorcs** | 68 | 27 | 11 |
| **Kemenesmihályfa** | 110 | 43 | 19 |
| **Kemenessömjén** | 166 | 40 | 12 |

*2, számú táblázat - Szakmai szempontok szerinti megközelítés*

Időskorúak nappali ellátása

|  |  |  |  |  |  |  |  |
| --- | --- | --- | --- | --- | --- | --- | --- |
| **Ssz.** | **Település** | **2016. évi zárólétszám** | **Tárgyév folyamán ellátásba vettek** | **Tárgyév folyamán ellátásból kikerültek** | **Ellátottak száma összesen a tárgyév során** | **2017. évi zárólétszám** | **2018. évi nyitólétszám** |
| **1** | **Celldömölk** | 139 | 7 | 7 | 146 | 139 | 139  |
| **2** | **Boba** |  |   |   |  |  |   |
| **3** | **Egyházashetye** |   |   |   |   |   |   |
| **4** | **Kemenessömjén** |  |   |  |   |   |   |
| **5** | **Köcsk** |   |   |   |   |   |   |
| **6** | **Mersevát** | 44 |  9 | 1 | 53 | 52 | 52 |
| **7** | **Mesteri**  |   |   |   |   |   |   |
| **8** | **Nagysimonyi** |   |   |   |   |   |   |
| **9** | **Nemeskocs** |   |   |   |   |   |   |
| **10** | **Tokorcs** |   |   |   |   |   |   |
| **ÖSSZESEN** | **183** | **16** | **8** | **199** | **191** | **191** |

1. *számú táblázat - Az ellátottak létszámadatai*

NAPPALI TÁMOGATÓ KÖZPONT FOGYATÉKOSOK NAPPALI ELLÁTÁSA



1. számú diagram- Településenkénti igénybevétel



1. számú diagram



1. számú táblázat - Taglétszámra vonatkozó 2017. évi adatok

|  |  |
| --- | --- |
| **Az ellátottak fogyatékossági típus, és súlyosság szerinti megoszlása** | **Az ellátottak száma 2017-ben** |
| Mozgássérültek | 10fő |
| Enyhe értelmi fogyatékosok | 3 fő |
| Középsúlyos értelmi fogyatékosok | 1 fő |
| Súlyos értelmi fogyatékosok | 3 fő |
| Látássérültek, vakok | 1 fő |
| Halmozottan fogyatékosok | 5fő |
| autista | 2 fő |
| Összesen: | **25 fő** |

1. számú táblázat -Fogyatékosságtípus szerinti megoszlás

Gondozóház és Idősek Otthona I. II.











1. Ábra - Átlagos illetve demenes ellátottak aránya



1. Ábra - Az inkontinencia típusainak megoszlása

Védőnői Szolgálat

|  |  |
| --- | --- |
| **VÁRANDÓS:****Újonnan nyilvántartásba vett:**Látogatások száma:Önálló védőnői tanácsadáson megjelenések száma: | **107 fő**5151009 |
| NŐVÉDELEMLátogatás:Tanácsadáson megjelenések száma: | 13925 |
| CSECSEMŐ**Év folyamán született:**Látogatások száma:Önálló védőnői tanácsadáson megjelenések száma:Orvossal tartott tanácsadáson megjelenések száma: | **108 fő**11681067458 |
| **1-3 ÉVES KORÚAK**Száma:Látogatások száma:Önálló védőnői tanácsadáson megjelenések száma:Orvossal tartott tanácsadáson megjelenések száma: | 200578528258 |
| 3-6 ÉVES KORÚAKSzáma:Látogatások száma:Önálló védőnői tanácsadáson megjelenések száma:Orvossal tartott tanácsadáson megjelenések száma: | 30744840889 |
| **BEISKOLÁZANDÓK LÉTSZÁMA:** | 95 fő |
| CSALÁDGONDOZÁS**Gondozott családok száma:** (december 31. állapot)Családlátogatások száma:Szaklátogatások száma: | **553**25913359 |
| CSOPORTOS EGÉSZSÉGNEVELÉS A TERÜLETEN:Alkalmak száma:Résztvevők száma: | 35302 |
| ISKOLAI TANULÓK SZÁMA: (szeptember 30. állapot)Általános iskolai tanulók száma:Középiskolai tanulók száma: | **1471 fő**1059 fő 412 fő |

1. *Számú táblázat - Védőnői munka főbb mutatói*

|  |  |  |  |  |  |  |
| --- | --- | --- | --- | --- | --- | --- |
| 2011 év | 2012 év | 2013 év | 2014 év | 2015 év | 2016 év | 2017 év |
| 81 | 102 | 82 | 111 | 110 | 94 | 107 |

2. számú táblázat - Várandós létszám alaklulása 2011-2017 között

|  |  |  |  |  |  |  |
| --- | --- | --- | --- | --- | --- | --- |
| 2011 év | 2012 év | 2013 év | 2014 év | 2015 év | 2016 év | 2017 év |
| 85 | 97 | 95 | 84 | 97 | 101 | 108 |

*3. számú táblázat -Születésszám alakulása 2011-2017. között*

|  |  |  |  |  |  |  |
| --- | --- | --- | --- | --- | --- | --- |
| 2011 év | 2012 év | 2013 év | 2014 év | 2015 év | 2016 év | 2017 év |
| 614 | 608 | 578 | 576 | 544 | 556 | 553 |

*4. számú táblázat -Gondozott családok számának alakulása*

|  |  |  |  |  |  |  |
| --- | --- | --- | --- | --- | --- | --- |
| 2011 év | 2012 év | 2013 év | 2014 év | 2015 év | 2016 év | 2017 év |
| 1765 | 1688 | 1646 | 1589 | 1517 | 1477 | 1471 |

*5. számú táblázat - Iskolások létszámának alakulása*